PES 2017: Boleh Beli or Boleh Blah!?

Siri tahunan Pro Evolution Soccer kembali lagi menemui para peminat untuk musim 2017. Setelah mencuba versi demo-nya pada bulan lalu, penulis telah memainkan game penuh PES 2017. Jom baca review ini – Boleh Beli or Boleh Blah!?

Gameplay Di Atas Padang Terbaik
Untuk PES 2017, ini yang paling penting untuk disampaikan: ia adalah gameplay di atas padang terbaik pernah penulis mainkan!
Anda mungkin boleh berbeza pendapat sama ada PES 2017 memberikan gameplay di atas padang terbaik pernah sesebuah game bola sepak hasilkan, namun ia semestinya gameplay terbaik pernah siri PES tawarkan.
Gameplay yang ditampilkan telah diadun dengan cukup sebati, cukup sempurna. Pengalaman menggelecek yang sungguh responsif, melakukan passing dengan fleksibel, melakukan rembatan yang cukup memuaskan, penjaga gol yang mantap – semua ini telah dicampurkan dengan baik, menjadikan ia adalah game bola sepak paling memuaskan pernah penulis mainkan.
Apabila dilihat dengan sekali pandang, grafik dan persekitaran yang ditampilkan dalam PES 2017 tidaklah begitu jauh dengan apa yang terdapat dalam PES 2016. Namun, apabila mula sahaja mengangkat controller seterusnya melakukan sepak mula, segala-galanya berubah dalam sekelip mata. Ia umpama memainkan game yang telah dibikin beberapa tahun ke hadapan, bukannya dari musim 2016 ke musim 2017.

Antara perubahan yang paling ketara dirasai adalah aksi mantap oleh penjaga gol. Antara elemen asas yang dicanang-canangkan Konami untuk edisi kali ini adalah penambahbaikan aksi para goalie. Dan sememangnya, ia bukanlah cakap-cakap kosong dan perubahan yang telah disuntik adalah sangat, sangat dirasai.
Goalie tidak lagi melakukan kesilapan yang bodoh dan pelik. Aksi 1v1 antara striker dan goalie sememangnya sangat berbeza dengan PES 2016 kerana goalie akan kelihatan lebih yakin dan bersedia dalam melakukan aksi-aksi menepis bola.
Sebelum ini, tidak kira siapa yang sedang 1v1 bersama goalie, sama ada striker mahupun defender, ia pasti menerjah gawang. Kini, bukan begitu lagi. Situasi “pasti masuk” tidak lagi dirasai, malah untuk seorang striker sekalipun kerana sistem goalie yang lebih sukar untuk ditewaskan.
Apa yang membuat sistem goalie yang baru ini lebih menarik adalah apabila kita telah menjaringkan gol. Selepas bertungkus-lumus menghadapi cabaran goalie yang sangat mantap, pastinya ia sesuatu yang sangat memuaskan apabila akhirnya dapat menjaringkan gol.

Di sebalik “kesempurnaan” ini, satu-satunya gameplay yang penulis tidak gemarkan adalah sistem penalti. Seperti yang telah penulis nyatakan dalam Suka Duka Demo: PES 2017, sistem ini sangat mengecewakan. Ia adalah sistem di mana, apa yang penulis ingin lakukan, tidak menjadi sama sekali.
Sukar untuk melepaskan sepakan yang diingini – sama ada sepakan yang terlalu perlahan atau sepakan yang tersasar jauh – membuatkan kita tertanya-tanya bagaimana sebenarnya untuk memainkan sepakan penalti ini.
AI Yang Bijak
Setelah menampilkan gameplay yang cukup memuaskan, PES 2017 telah dicantikkan lagi dengan AI yang sangat bijak, sama ada rakan sepasukan, mahupun pihak lawan.
Apabila kita sedang menguasai permainan, AI rakan sepasukan akan sentiasa bergerak dan mencari ruang untuk melancarkan serangan seterusnya. Ia bukan hanya gerakan-gerakan biasa, tetapi lebih kepada gerakan yang sememangnya bijak dan menepati apa yang penulis kehendaki. AI akan cuba berlari di celah-celah pertahanan, bek kiri dan kanan akan menyokong di bahagian sayap dan pemain tengah akan sentiasa menawarkan diri untuk mendapatkan bola.

Sistem AI yang bijak ini sama sekali tidak berat sebelah. AI yang berada di pihak lawan juga melakukan tugasan dengan baik. Mereka juga tidak mudah untuk ditembusi. Mereka juga disiplin dalam bertahan dan sentiasa menutup ruang untuk memastikan para pemain lain tidak meloloskan diri.
Grafik Tidak Pernah Mengecewakan
Siri PES sememang terkenal dengan mengamalkan tradisi di mana grafik PES untuk suatu tahun itu pasti akan bertambah baik daripada tahun sebelumnya. Dan untuk PES 2017, mereka terus mengekalkan tradisi ini, dengan menampilkan yang lebih baik berbanding PES 2016.

Sebagai peminat tegar siri PES, penulis tidak mahu mengulas panjang tentang grafik yang ditampilkan dalam game ini. Rekod baik Konami pada setiap tahun dalam memberikan yang terbaik dari segi grafik sudah cukup untuk meyakinkan bahawa PES 2017 telah menawarkan grafik yang sungguh memukau.
Online Live Update & Offline Datapack – Mengapa Ia Sangat Penting?
PES 2017 telah dilancarkan di seluruh dunia pada 15 September 2016. Tepat jam 4 petang (waktu Malaysia) pada hari tersebut, Online Live Update telah dikeluarkan – membuka segala server untuk bermain mode-mode Online dan mengemaskini senarai pemain dalam semua pasukan mengikut skuad terkini dalam dunia sebenar. Ia sesuatu yang baik.
Tetapi, Online Live Update ini hanya digunapakai dalam mode-mode Online serta Exhibition (apabila menghidupkan Live Update) sahaja. Secara teknikalnya, senarai skuad untuk default dalam PES 2017 masih lagi dibarisi pemain-pemain mengikut musim lalu kerana Konami masih belum mengeluarkan patch rasmi untuk mengemaskini Offline Datapack. Sebagai contoh, Zlatan Ibrahimovic masih lagi di PSG, Sadio Mane di Southampton, dan Alvaro Morata di Juventus.
Apakah signifikannya Offline Datapack ini tidak dikeluarkan lagi? Sifir mudahnya, para gamers perlu memulakan Master League menggunakan barisan pemain mengikut musim lalu.

Ini sesuatu yang tidak boleh diterima langsung pada pandangan penulis. Apabila seseorang gamer membeli game bola sepak yang baru pada hari pertama pelancaran, ia perlu disertakan dengan senarai skuad yang telah tersedia dikemas kini dengan skuad terkini mengikut musim baru yang sudahpun bermula. Gamer pastinya telah membeli game ini dengan harapan dapat memulakan “season mode” baru dengan barisan pemain yang baru dibeli oleh kelab kesayangannya. Apalah ertinya memulakan Master League dengan barisan pemain pada musim lalu?! Sepertinya tak perlulah kita memulakan “karier” yang baru kerana pasukan masih lagi tidak dikemaskini.
Sekiranya pun mereka mengeluarkan Day One Patch yang mengemaskini Offline Datapack pada hari pertama pelancaran – ini juga masih tidak boleh diterima oleh penulis. Bagaimana dengan para gamers yang tidak memiliki sambungan Internet?! Seharusnya game ini disediakan dengan Offline Datapack yang telah tersedia dari awal, dan tidak memerlukan Day One Patch untuk mengemaskini skuad.
Ini penulis bercakap SEKIRANYA Day One Patch itu mengemaskini Offline Datapack. Namun, bukan begitu kisahnya. Semasa review ini ditulis, Konami masih belum mengeluarkan patch rasmi untuk mengemaskini skuad dengan barisan pemain terkini mengikut musim ini.
Ini adalah antara punca mengapa siri PES sukar untuk menyaingi populariti pesaing utamanya sejak beberapa tahun belakangan ini.

[KEMASKINI]: Penulis telah diberitahu bahawa kita boleh mengemaskini skuad dengan barisan pemain terkini dengan pergi ke Main Menu>Extras>Apply Live Update. Melalui cara ini, kita boleh memainkan mode-mode Offline, termasuklah memulakan musim baru di Master League dengan barisan pemain terkini.

Ia mungkin nampak mudah, namun seperti yang telah penulis nyatakan lebih awal di atas, ia memerlukan sambungan Internet untuk mengaplikasikan kemaskini ini. Gamers yang membeli game ini (dan tiada sambungan Internet) tidak mampu untuk menikmati barisan pemain terkini kerana ia tidak tersedia dalam senarai asal game penuh.

Master League Mengambil Satu Langkah Ke Belakang

Secara keseluruhan, mode klasik Master League dalam PES 2017 tidak memiliki apa-apa perubahan jika dibandingkan dengan PES 2016, selepas dalam edisi lalu, ia menerima perubahan yang menyegarkan.
Dalam dunia bola sepak, setiap kali pintu perpindahan pemain dibuka, ia merupakan antara saat-saat paling mengujakan – termasuklah semasa kita memainkan “manager mode” dalam mana-mana game sekalipun, seperti PES, FIFA mahupun Football Manager. Antara proses yang paling ditunggu-tunggu adalah sesi “tawar-menawar” antara dua kelab untuk perpindahan seseorang pemain. Dan dalam Master League PES 2017, ia telah mengambil satu langkah mundur ke belakang.
Master League kali ini tidak memberikan gamers pilihan untuk “tawar-menawar” dalam urusan pembelian pemain. Apa yang hanya ditampilkan adalah apabila kita telah memulakan proses tawaran, kelab tersebut akan meletakkan harga dan kemudian kita boleh memilih “Reduce the Transfer Fee” atau “Reduce the Annual Salary” (seperti di dalam gambar di bawah) untuk meneruskan proses tawaran. Kita tidak lagi dibenarkan untuk meletakkan harga, gaji pemain dan tempoh kontrak kita sendiri secara spesifik.

Misalnya, katakanlah anda ingin membeli Pemain A dari Kelab X. Anda akan memulakan bidaan, kemudian selepas beberapa hari, Kelab X akan memberikan respon, siap dengan meletakkan harga sebanyak 10 juta, gaji sebanyak 2 juta (setahun) dan tempoh kontrak selama 3 tahun. Anda hanya diberikan pilihan sama ada ingin menerima, menolak atau meminta untuk dikurangkan nilai perpindahan tersebut. Sekiranya anda ingin mengurangkan harga kepada 8 juta, gaji 1.5 juta atau tempoh kontrak selama 5 tahun, anda tidak diberikan pilihan itu.
Mengapa ia ditampilkan sedemikian masih lagi menjadi tanda tanya. Ia sememangnya tidak masuk akal kerana proses tawaran dengan meletakkan nilai spesifik merupakan sesuatu yang asas dalam sesebuah “manager mode” dalam mana-mana game bola sepak.
Lesen & Option File – PES Menang Dalam Perkara Ini
Konami telah mengambil pendekatan yang agak berbeza pada tahun ini dalam menjalinkan kerjasama untuk PES 2017. Pra-pelancaran PES 2017, Konami telah “all-out” dalam mengumumkan pelbagai kerjasama dengan kelab-kelab bola sepak ternama dunia seperti kerjasama bersama Borussia Dortmund, Liverpool dan FC Barcelona.
Melalui pendekatan yang sangat, sangat jarang dilakukan oleh Konami ini, perkara pertama yang terlintas dalam fikiran penulis adalah, “haa, mungkin inilah tahunnya di mana Konami akan memecahkan tembok perlesenan yang sentiasa membelenggu mereka selama ini.”
Namun, segalanya berubah apabila Konami telah mengumumkan senarai penuh kesemua pasukan dan liga yang terdapat dalam PES 2017. Lesen-lesen yang ditampilkan bukanlah “bertambah”, tetapi “berganti”. Sebagai contoh, Borussia Dortmund telah “menggantikan” Bayern Munich dan Liverpool “menggantikan” Manchester United.
Nampaknya, monopoli EA Sports dalam persaingan lesen masih lagi berterusan.

Namun, usah bimbang kepada pemain di PS4. Anda akan disediakan dengan keupayaan untuk meng-edit kelab-kelab yang tidak rasmi ini menggunakan cara yang sangat, sangat mudah dan bertambah baik jika dibandingkan dengan PES 2016.
Semasa PES 2016 pertama kali memperkenalkan Patch Option File ini untuk PS4, para pemain perlu melakukan tugasan yang sedikit leceh kerana perlu mengaplikasikan jersi dan logo kelab-kelab tersebut satu per satu. Kini, untuk PES 2017, semuanya telah dipermudahkan. Selepas mengimportkan segala fail untuk Option File tersebut, ia akan diaplikasikan kepada kelab-kelab yang sepatutnya secara automatik tanpa anda perlu letakkannya satu per satu.
Nantikan artikel khas yang akan JomGaming sediakan bagi menerangkan langkah-langkah untuk memasukkan Patch ini ke dalam PS4 tidak lama lagi. Tungguuu~~

Keputusan – Boleh Beli or Boleh Blah!?
Penulis berani katakan, PES 2017 mempamerkan gameplay di atas padang terbaik pernah penulis mainkan dalam mana-mana game bola sepak. Dengan gerakan-gerakan yang cukup responsif dan lembut, animasi yang sungguh memuaskan, AI yang bijak – ia sudah cukup untuk membuatkan game ini BOLEH BELI!
Namun, terdapat beberapa perkara yang mungkin akan mengecewakan sesetengah daripada anda dalam mencari sesuatu “kesempurnaan”. Dengan ketiadaan Offline Datapack yang menampilkan barisan skuad terkini adalah sesuatu yang sukar untuk diterima dalam suasana game bola sepak masa kini dan ini mungkin akan menyebabkan ia BOLEH BLAH! Mungkin anda ingin menuggu kemaskini Offline Datapack yang pertama sebelum anda membeli PES 2017.

+ Gameplay yang sungguh responsif dan lembut
+ Sistem passing yang fleksibel dan menepati kehendak
+ Penjaga gol yang mantap dan tiada lagi kesilapan bodoh
+ Sistem AI yang bijak
+ Grafik memukau
+ Keupayaan mengaplikasikan Option Files dengan sangat mudah
– Sistem penalti yang masih mengecewakan
– Offline Datapack yang masih menyenaraikan pemain-pemain musim lalu
– Master League mengambil satu langkah ke belakang


Tarikh Pelancaran Gran Turismo 7 Didedahkan Untuk PS5, PS4 – Saksikan Trailer Terbaru

Di sebalik bermacam game story adventure yang diperlihatkan, Sony dalam acara PlayStation Showcase 2021 yang berlangsung awal pagi tadi tentunya tidak mahu ketinggalan dalam berkongsikan perkembangan terbaharu mengenai game perlumbaan simulasi mereka.
Sony dan Polyphony Digital telah mengumumkan tarikh pelancaran untuk Gran Turismo 7, iaitu ia akan dilancarkan pada 4 Mac 2022 untuk PS5 dan PS4.
Dalam trailer terbaharu dan kenyataan di PlayStation Blog, Polyphony Digital telah berkongsikan beberapa ciri dan fungsi yang akan ditampilkan dalam game akan datang itu. Antara yang didedahkan setakat ini ialah GT Campaign, Livery Editor, Scapes, trek-trek legenda klasik, pelbagai jenis kereta dan tuning, simulasi perubahan waktu dan cuaca dan banyak lagi.


Marvel VS Capcom Infinite Bakal Tiba Pada 2017 – Paparkan Aksi Ryu, Mega Man, Captain Marvel & Iron Man Berentap!

Marvel VS Capcom Infinite diumumkan bersama trailer yang memaparkan watak-watak seperti Ryu, Mega Man, Captain Marvel dan Iron Man berentap!

Menurut Capcom, Marvel VS Capcom Infinite akan mengandungi pelbagai mode untuk single-player dan juga multiplayer. Sedikit info mengenai mode single-player, ia akan mengutarakan kisah bersinematik yang akan bertempatkan aksi dari kedua-dua dunia dan pemain akan menentang musuh yang baru.

Berikut adalah antara ciri-ciri yang bakal diketengahkan dalam MVCI kelak

Reborn Rivalries: Pertemuan antara dua dunia ini akan membawa permusuhan-permusuhan klasik dan juga yang baru! Capcom menjanjikan variasi terdiri daripada watak-watak lama dan juga baru dalam pertarungan 2v2 kali ini.
Infinite Power: Diambil dari kisah yang dibawa dari Marvel, setiap pertarungan akan dipengaruhi oleh kuasa Infiny Stone yang akan memberi pelbagai perubahan drastik kepada arus pertarungan!
Iconic Heroes: Capcom telah mengumumkan Iron Man, Captain America, Ryu dan Mega Man sebagai salah sebahagian dari pada roster dan pelbagai watak lagi akan diumumkan kelak.
Cinematic Story: Pertarungan antara watak-watak ini akan dipertontonkan dalam aksi sinematik dan kisah yang menarik untuk peminat-peminat siri ini.
Accessible Single Player Content: Asah bakat bertarung korang dalam pelbagai mode single-player seperti Training, Mission dan Arcade!
Vast Multiplayer Features: Pejuang-pejuang online akan menerima pelbagai ciri seperti leaderboard, ranked match, casual match dan online lobby yang membolehkan spectator mode!
Graphics: Capcom menjanjikan graphic yang memukau dengan enjin grafi Unreal Engine 4!

Aksi gameplay bagi Marvel VS Capcom Infinite akan dipertontonkan pertama kalinya esok hari di Capcom Cup.
Marvel VS Capcom Infinite akan diterbitkan untuk PS4 dan PC pada hujung tahun 2017.


Fortnite Akan Tawarkan Hadiah Terkumpul Sebanyak USD100 Juta Untuk Pertandingan Kompetitif

Fortnite bakal menggegarkan pentas esport!

Fortnite Battle Royale sememangnya sebuah game yang bukan sahaja menarik untuk dimainkan, tetapi juga seronok untuk ditonton. Melalui grafik dan persekitarannya yang lebih ringan, ia adalah game yang sesuai untuk pelbagai lapisan gamers — dan semestinya menarik untuk dijadikan esport.
Terbaru, Epic Games telah mengumumkan sesuatu yang agak mengejutkan untuk pentas esport. Mereka telah mendedahkan bahawa mereka akan menawarkan wang terkumpul sebanyak USD100 juta (~RM397 juta) dalam tahun pertama (2018-2019) mereka membawakan pertandingan kompetitif ke dalam Fortnite.
Dalam blog post yang ringkas itu, Epic tidak berkongsi info lanjut tentang apa dan bagaimana mereka akan tampilkan pertandingan kompetitif dalam game yang menjadi fenomena global ini. Mereka hanya berkata bahawa perlawanan kompetitif yang bakal mereka bawakan ini adalah pendekatan yang berbeza — akan lebih inklusif, dan fokus kepada keseronokan bermain dan menonton game ini.
Kata mereka lagi, struktur pertandingan dan platform-platform yang ditawarkan akan didedahkan dalam minggu-minggu akan datang.

Jadi, apa yang korang jangkakan daripada pertandingan kompetitif Fortnite ini? Bagaimana bentuk perlawanan akan ditampilkan? Apakah akan ada pecahan antara platform PC dan konsol? Mobile akan turut serta?
Sama-sama kita nantikan.


Nintendo Switch Akhirnya Ada Game Monster Hunter – Monster Hunter Generations Ultimate!

Seronoklah pemilik-pemilik Nintendo Switch – boleh join kegilaan Monster Hunter!

Capcom telah mengumumkan Monster Hunter XX bagi pasaran Barat dengan nama Monster Hunter Generations Ultimate (MHGU).

Sebagai port daripada game handheld 3DS yang semestinya lebih underpowered, Monster Hunter Generations Ultimate pastinya akan menggunapakai kemampuan Nintendo Switch yang lebih berkuasa.

MHGU menjanjikan barisan monsters yang ramai (paling banyak dalam siri Monster Hunter), dan juga gameplay Monster Hunter yang lebih tradisional. Jom layan trailer pengumumannya:

MHGU akan diterbitkan dalam versi fizikal dan digital buat Nintendo Switch di Amerika Utara dan Eropah pada 28 Ogos 2018.


Sony Raikan Tahun Baru Cina Dengan Pelbagai Diskaun Di Kedai Fizikal Dan PS Store

Sony Interactive Entertainment Singapore Private Limited (SIES) atau lebih dikenali sebagai PlayStation Asia telah melancarkan kempen yang agak menarik bagi meraikan sambutan Tahun Baharu Cina — menggelarkan kempen ini “Playful New Year”.
Tawaran Di Kedai-Kedai Fizikal
Bermula sekarang hingga 21 Februari ini, para pemain boleh mendapatkan diskaun beberapa game fizikal dan DualShock 4 seperti berikut:
DUALSHOCK 4 (hanya beberapa warna terpilih) — RM179The Last of Us Part II (disk fizikal) — RM129Ghost of Tsushima (disk fizikal) — RM169Final Fantasy VII Remake (disk fizikal) — RM129
Dari sekarang hingga 10 Februari pula, pemain yang membeli baucar langganan 12-bulan PlayStation Plus (RM159), akan mendapatkan 3-bulan langganan tambahan.
Tawaran-tawaran ini boleh didapati di Sony Store, kedai-kedai game tempatan yang disahkan Sony, dan beberapa kedai elektronik terkemuka.
Diskaun Di PlayStation Store (Digital)
Sama seperti kebanyakan jualan murah di PlayStation Store sebelum ini, ratusan game dan kandungan tambahan (DLC) yang menerima diskaun dalam kempen “Playful New Year” ini. Korang boleh lihatnya sendiri di pautan ini, yang mana ia membawakan diskaun sehingga 80%.
Selain itu, PS Store juga menawarkan diskaun untuk langganan PS Plus, iaitu sebanyak 25%. Dari sekarang hingga 10 Februari, langganan 12-bulan PS Plus adalah berharga RM119.


Marco Reus Diumumkan Pemenang Undian FIFA 17 Global Cover

Marco Reus secara rasminya menggantikan cover hadapan FIFA selepas Lionel Messi memegangnya selama 4 tahun berturut-turut.

EA Sports FIFA di laman Twitter rasminya telah mengumumkan bahawa Marco Reus telah dipilih menjadi cover hadapan untuk FIFA 17, mengalahkan Eden Hazard, Anthony Martial dan James Rodriguez, yang diundi oleh para peminat.
EA Sports sebelum ini telah mengadakan satu kempen undian, digelar FIFA 17 Global Cover Vote, dengan membariskan bintang-bintang bola sepak dunia yang semakin meningkat naik itu untuk diundi para peminat setia siri FIFA sendiri.
Reus di laman Twitter peribadinya telah menyatakan kebanggaan beliau untuk menjadi cover hadapan game ini dan memberikan penghargaan kepada para peminat yang telah mengundi beliau.

So proud to be the winner of the #FIFA17COVER! Thank you all for voting!! 💪 pic.twitter.com/CE6KDLh5YT
— Marco Reus (@woodyinho) July 21, 2016
Pastinya ini merupakan waktu-waktu yang amat menggembirakan buat Reus. Dalam minggu ini sahaja, beliau telah dipilih menjadi cover hadapan FIFA 17, dilantik menjadi kapten pasukan Borussia Dortmund dan kembalinya rakan karibnya, Mario Gotze ke kelab lamanya semula.

FIFA 17 akan dilancarkan pada 29 September 2016 untuk PC, PS3, PS4, Xbox 360, dan Xbox One.
JomBaca: Adakah Dominasi Lionel Messi Sebagai Muka Hadapan Siri FIFA Bakal Berakhir?


Déraciné: Bermain Sebagai ‘Spirit’ Di Dalam VR Dan Tentukan Takdir Kehidupan Orang Lain

Game eksklusif PSVR ini kelihatan seperti kisah fairy tale dengan sentuhan FromSoftware! Cantik dan menenangkan, berbeza dari game siri Dark Souls dan Bloodborne selama ini.

Sebuah spirit diseru oleh seorang gadis di sekolah berasrama penuh, dan pemain sebagai ‘Spirit’ atau Roh harus meyakinkan gadis tersebut akan kehadiran dirinya dan membina silaturrahim melalui aktiviti interaksi. Spirit juga mampu manipulasi kehidupan dan menentukan takdir seseorang.
Berlatarbelakangkan sekolah dengan senibina Perancis di abad-18, sinematik trailer ini berubah dari tona sepia ke warna biasa apabila a thread of sparkles mengelilingi sekuntum bunga yang mati sehingga kembali hidup. Pilihan muzik dan grafik yang tenang pasti dapat lebih dihayati dalam mode VR.


Ghost Recon Wildlands: Saksikan 8 Minit Gameplay Daripada Pelbagai Mission

Mahu saksikan lebih banyak gameplay untuk game akan datang daripada Ubisoft ini? Jom tengok!

Youtuber Arekkz telah mencuba Ghost Recon Wildlands dengan lebih awal. Beliau telah bermain beberapa mission di dua lokasi berbeza dalam game ini. Dalam video berdurasi 8 minit di bawah, selain gameplay yang dipaparkan, beliau turut memberikan sedikit pandangan beliau tentang apa yang beliau telah cuba dalam versi game ini kini.
Jom layan:

Di samping itu, beliau juga ada memberikan sedikit penerangan tentang weapon customization yang terdapat dalam game ini. Anda boleh saksikannya di bawah.

Semalam, Ubisoft telah mengumumkan bahawa sesi beta untuk Ghost Recon Wildlands akan bermula 3 Februari ini. Ketahui lebih maklumat tentang sesi beta ini di sini.
Game penuh Ghost Recon Wildlands akan dilancarkan pada 7 Mac 2017 di PS4, Xbox One dan PC.


Tarikh Pelancaran Anthem Leak Pulak Di Amazon Italy!

Tak surprise dah kot?

Anthem, game action open-world MMORPG yang dibangunkan BioWare dan EA ini seperti sudah ada tarikh pelancarannya.

Menurut laman web Amazon Italy, game Anthem ini akan dilancarkan pada 19 Februari 2019. Ini sekena dengan pengumuman penundaan game tersebut sebelum ini. Betul ke bohong? Sama-sama kita nantikan dalam pembentangan EA Play sekejap aje lagi.
Anthem akan hadir ke platform PS4, Xbox One dan PC, mungkin pada Februari 2019 nanti.


Trailer Terbaru Horizon Zero Dawn – Dunia Ini Bukan Milik Kita

Horizon Zero Dawn bakal menemui kita semua tidak lama lagi.

Trailer ini asalnya telah ditayangkan di UK dan Eropah dengan menggunakan gaya animasi time-lapse memaparkan dunia sebelum ia mengalami zaman kegelapan dan kemudian dikuasai oleh mesin-mesin.
Guerrilla Games juga telah menerbitkan beberapa video untuk memerkenalkan musuh-musuh yang bakal dihadapi pemain seperti Stormbird dan Behemoth.
Horizon Zero Dawn akan diterbitkan pada 28 Februari ini, eksklusif untuk PlayStation 4.


Developers’ Kit Project Scorpio Memberi Kita Idea Rupabentuk Konsol Itu Nanti

Semasa Microsoft mengumumkan Project Scorpio di E3 pada tahun lepas, gambar yang ditunjukkan hanyalah sistem motherboard. Pada minggu lepas, apabila konsol itu mendedahkan spesifikasi terakhirnya, kita telah dipaparkan lagi dengan lebih banyak imej motherboard yang sama.
Sekarang, kita boleh mendapat gambaran idea bagaimana sistem terakhir itu akan kelihatan terima kasih kepada gambar-gambar terkini Project Scorpio dev kit yang telah dikeluarkan oleh Gamasutra.
Gamasutra telah melawat ibu pejabat Microsoft di Redmond dan juga telah bercakap dengan ketua Xbox, Phil Spencer. Seperti yang korang lihat, reka bentuk dev kit sangat menyerupai Xbox One yang asal, cuma terdapat beberapa perbezaan.

Bahagian hadapan pada unit itu mempunyai skrin OLED dengan butang navigasi dan lima butang yang diprogramkan. Skrin tersebut menunjukkan kepada developer informasi seperti frame per second. Ianya sangat berguna, walaupun ia mungkin kelihatan versi ini tidak akan menjadi versi untuk pengguna.
Dev kit ini mempunyai jumlah ports yang sama seperti Scorpio yang akan hadir di pasaran. Sistem pengudaraannya terletak di bahagian tepi dan bukannya di atas. Dengan cara ini, developer boleh meletakkan timbunan Scorpio di atas satu sama lain (seperti gambar di bawah) tanpa ada isu kepanasan terlampau. Dev kit itu juga menyediakan kad network interface tambahan. Ini membolehkan menghantar data semasa sedang bermain permainan multiplayer.

Seperti Microsoft nyatakan sebelum ini, Project Scorpio akan boleh memainkan game Xbox One. Dev kit itu sebenarnya boleh menukar tetapan antara Xbox One, Xbox One S dan Project Scorpio. Ini membenarkan developer untuk mengoptimumkan game untuk setiap konsol Xbox.
Ketua Xbox, Phil Spencer memberitahu kepada Gamasutra bahawa Microsoft mempunyai “Jutaan pelanggan yang telah komited kepada generasi Xbox One.” Beliau juga tidak mahu semua orang yang memiliki Xbox One berasa tertinggal atau kecewa. Ini juga bermakna, pada masa ini, belum ada game eksklusif buat Project Scorpio.

“Apabila anda menghasilkan game Xbox One dua tahun dari sekarang, walaupun anda tidak melihat Scorpio sebagai sesuatu peluang yang anda inginkan, ianya tidak mengapa, itu terpulang kepada anda. Kami tidak memberi mandat bahawa developer akan menghasilkan sesuatu untuk Scorpio.”
Spencer berkata bahawa kebanyakan developer AAA sudah mempunyai aset 4K untuk game versi PC mereka. Menggunakan aset ini untuk versi Scorpio tidak akan membawa banyak masalah.
Perlu diingatkan bahawa versi pasaran Project Scorpio tidak akan kelihatan sama seperti dev kit. Walau bagaimanapun, ia sudah pun memberikan kita petunjuk tentang bagaimana mesin itu akan kelihatan pada masa akan datang. Mudah-mudahan, kita akan dapat melihat reka bentuk versi pengguna Scorpio pada E3 tahun ini.


Babak Ikonik Paul Walker Dan Vin Diesel Dalam Fast & Furious 7 Dicipta Semula Dalam Fortnite, Memang Meleleh Beb!

Tisu mana tisu!

Salah satu babak paling ikonik dalam sejarah filem dunia ialah babak terakhir dalam Fast & Furious 7, di mana watak Brian O’Conner (Paul Walker) berpisah dengan Dominic Toretto (Vin Diesel).
Babak ini cukup sayu kerana bukan sahaja bermakna watak Brian itu “bersara” daripada dunia perlumbaan dalam siri Fast & Furious, tetapi juga mengucapkan selamat tinggal kepada pelakonnya, Paul Walker yang telah meninggal dunia.

Babak ini telah banyak kali dicipta semula dalam pelbagai video game, dan terbaru, ia telah dicipta semula dalam Fortnite melalui mode Playground. Korang boleh saksikan bagaimana beberapa pemain ini mencipta semula babak ini dengan menjadikan ATK sebagai kereta yang berpisah itu.
Perasaan bercampu baur, tak tahu nak ketawa atau sedih. Ketawa sebab ada unsur Fortnite yang lucu, dalam masa sama, masih ada aura Fast & Furious yang sedih itu. Korang saksikanlah video ini sendiri di bawah:
 See you again Old Fortnite from FortNiteBR


Selangor Cyber Games 2016: Hadiah Terkumpul RM350,000 Bagi 7 Jenis Game Dipertandingkan! Clash Royale Pun Ada!

Selangor Cyber Games (SCG) kembali lagi! Kali ini dengan hadiah terkumpul sejumlah lebih daripada RM350,000 dan 7 jenis game dipertandingkan! Join, jangan tak join!

Acara tahunan yang kembali buat tahun ketiganya ini bakal diadakan pada 9 – 11 September 2016 di One City, Subang Jaya. Kali ini Selangor Cyber Games akan menjadi tuan rumah kepada 8 acara dari 7 jenis game, masing-masing dengan tawaran hadiah terkumpul yang lumayan!

Mineski Pro Gaming League (MPGL) South East Asia Championship DotA 2
Hadiah Terkumpul – 50,000 USD
Selangor Cyber Games League of Legend Cup
Hadiah Terkumpul – 15,000 USD
Selangor Cyber Games DotA 2 Cup
Hadiah Terkumpul – RM20,000
Selangor Cyber Games CS:GO Cup
Hadiah Terkumpul – RM20,000
Selangor Cyber Games FIFA 16 Cup
Hadiah Terkumpul – RM20,000
Selangor Cyber Games Hearthstone Cup
Hadiah Terkumpul – RM10,000
Selangor Cyber Games Street Fighter 5 Cup
Hadiah Terkumpul – RM10,000
Selangor Cyber Games Clash Royale Cup
Hadiah Terkumpul – RM10,000

Melihatkan kebangkitan mobile gaming di samping ingin memberikan peluang penyertaan dari kalangan casual gamers – Clash Royale turut akan dipertandingkan.
Menurut ucapan YB Tuan Amirudin bin Shari, Pengerusi Jawatankuasa Pembangunan Generasi Muda & Sukan, Kebudayaan Dan Pembangunan Usahawan – Selangor Cyber Games 2016 diadakan demi menyambung usaha mereka dalam memupuk bakat generasi muda di dalam arena eSports!

Dengan kerjasama di antara Majlis Sukan Negeri Selangor, Mineski Events Team dan Big Machinez disertakan dengan tajaan utama daripada ACER, Predator Gaming System dan NVIDIA, Selangor Cyber Games 2016 dijangka bakal mengorak langkah dalam merealisasikan aspirasi pembangunan generasi muda bukan sahaja di Selangor, malahan di peringkat Asia Tenggara!

So, amacam? Berminat untuk turut serta? Lawati laman rasmi Selangor Cyber Games 2016 untuk maklumat lanjut!


Game Interaktif-Thriller, Twelve Minutes Menampilkan Pelakon Hollywood Terkenal – James McAvoy, Daisy Ridley & Willem Dafoe

Twelve Minutes belum lagi mengumumkan tarikh pelancarannya, namun kali ini ia memperkenalkan barisan pelakon dari Hollywood yang terlibat dalam pembikinan game ini.
Barisan pelakon Hollywood yang didedahkan ialah James McAvoy, Daisy Ridley dan Willem Dafoe sebagai pelakon suara dalam game interaktif-thriller berjudul Twelve Minutes.

Twelve Minutes merupakan sebuah game naratif top-down adventure di mana pemain akan mengalami pengulangan masa banyak kali selama 12 minit yang berakhir dengan tragedi kepada protagonis. Tapi dengan sedikit pemerhatian dan perubahan, pemain boleh mengubah jarak masa dan mungkin boleh terselamat dari tragedi tersebut.
Pada asalnya, ia merupakan projek solo oleh Luis Antonio. Tapi kemudian penerbit Annapurna Interactive memilih untuk membantu pembikinan game ini.
Twelve Minutes bakal hadir untuk platform Xbox One, Xbox Series X dan PC pada tahun ini. Tapi tarikh keluaran mash belum diumumkan.


Ini Trailer Kedua Siri TV Halo Yang Lebih Panjang, Memperlihatkan Bentuk Wajah Cortana

Setelah memperlihatkan trailer pertama pada Disember lalu yang kelihatan biasa-biasa sahaja, Paramount+ telah mengeluarkan trailer penuh kedua untuk siri televisyen Halo yang nampak lebih meyakinkan.
Trailer terbaharu ini memperlihatkan durasi yang lebih panjang, lebih banyak aksi, sedikit gambaran jalan cerita, dan paling menarik, memaparkan bentuk wajah AI yang cukup ikonik, Cortana.
Jom layan:

Find the Halo, win the war. March 24 @ParamountPlus #HaloTheSeries pic.twitter.com/u930ruxTBu— Halo on Paramount+ (@HaloTheSeries) January 30, 2022

Siri adaptasi live-action Hali akan mula ditayangkan di Paramount+ bermula 24 Mac 2022.


Fernando Alonso Tubuhkan Pasukan Esport Racing Beliau, Pemilihan Bermula Dalam GT Sport Secara Online

Fernando Alonso pun dah mula terjun ke kancah esport!

Pemandu F1 McLaren, Fernando Alonso kini telah menubuhkan pasukan esport racing beliau sendiri, dan para pemain Gran Turismo Sport adalah bertuah kerana bakal menjadi yang pertama untuk menyertai skuad ini.
Alonso menubuhkan pasukan ini, yang digelar FA Racing, dengan kerjasama G2 Esports dan Logitech. Pasukan ini kelak akan turut mencari bakat dalam game dan platform lain, namun buat masa ini ia memfokuskan kepada GT Sport dalam PlayStation 4 terlebih dulu.
“Setiap pemandu Formula One adalah seorang gamer yang tersemat dalam hati,” kata Alonso apabila pasukan esport ini didedahkan pada akhir tahun lalu. “Bertanding dalam pentas maya membuka banyak kemungkinan yang besar untuk para pemandu muda yang selalunya tiada peluang untuk pergi ke arah racing.”

Pusingan kelayakan akan dimulakan dengan lima acara, bermula pada Ahad, 14 Januari ini. Kelayakan ini akan sepenuhnya dijalankan dalam GT Sport secara online. Kereta yang bakal digunakan? Semestinya McLaren 650S GT3.
Kemudian, 10 pemain terbaik dari pusingan kelayakan itu akan mengambil bahagian dalam sebuah acara yang bakal diadakan semasa Mobile World Congress di Barcelona pada 26 Februari. Kesemua 10 pemain ini bakal dihadiahkan dengan G29 sim racing wheel tajaan Logitech.
Dan hadiah utama dalam acara ini? Semestinya dapat masuk ke dalam pasukan FA Racing.
Acara yang dianjurkan oleh LigaPlayStation ini walau bagaimanapun hanya terbuka kepada mereka yang berada di Sepanyol dan Portugal sahaja. Bertabahlah.
Sumber: GT Planet


Ghost Recon: Wildlands Boleh Dimainkan Secara Percuma Pada Hujung Minggu Ini Di Konsol Dan PC

Ubisoft telah mengumumkan Ghost Recon: Wildlands boleh dimainkan secara percuma di PlayStation 4, Xbox One dan PC pada hujung minggu ini.
Promosi itu didatangkan sekali dengan mode terbaru Wildlands ‘PvP 4v4’, Ghost War yang mana dilancarkan esok sebagai kemaskini percuma kepada game tersebut. Ghost War memperkenalkan beberapa pilihan mod spesifik map-map dan kelas-kelas. Semuanya diterangkan dalam trailer di bawah:

Jika korang mahukan sesuatu yang percuma di Wildlands atau kemaskini terbaru Ghost War. Promosi oleh Ubisoft itu akan boleh dimainkan dari 12 Oktober (Khamis) sehingga 15 Oktober (Ahad). Pemain PC boleh mulakan game pada hari ini melalui uPlay.
Kesemua versi Ghost Recon: Wildlands akan boleh didapati dengan diskaun sebanyak 50% untuk sepanjang tempoh durasi promosi ini berlangsung. Jadi korang boleh membelinya pada harga yang murah. Sebarang progression yang telah dilakukan dalam versi percuma akan boleh dibawa ke versi game penuh.


TERKINI: Bilangan Pemain Destiny 2 Mengatasi PUBG Di Steam

Buat pertama kalinya Destiny 2 bagi platform PC telah mengatasi PUBG di senarai pemain terbanyak di steamchart.com (semasa artikel ini ditulis ahad, 10.43 pagi).

Pada masa itu juga CS-GO ditangga pertama di ikuti dengan DOTA 2 dan kemudian Destiny 2.

Ini berikutan model permainan Destiny 2 ini sendiri yang kini hadir dalam bentuk free-to-play New Light) yang memberikan semua permain baru mengalami sendiri pengalaman looter shooter yang dihasilkan oleh Bungie semenjak 2017 lagi.

Bukan sekadar model free-to-play itu sahaja, Destiny 2 kini turut menampilkan DLC Shadoweep yang memberikan pengalaman campaign serta kandungan musim ke-8 Season of Undying.
Kami akan sentiasa mengemaskini maklumat terbaru di Steamchart dan sekiranya Destiny 2 berada di carta paling teratas, kami akan maklumkan kepada anda sepantas mungkin!


Saksikan 19 Minit Gameplay Perlawanan Penuh FIFA 22 Yang Pertama Oleh 2 Pemain Terbaik Dunia

Walaupun EA Sports sebelum ini telah memperlihatkan bermacam trailer untuk FIFA 22 — seperti Volta Arcade, Career Mode dan banyak lagi — tiada lagi sebarang gameplay perlawanan penuh.
Kini, jangan risau. EA Sports telah berkongsikan 19 minit video gameplay perlawanan penuh FIFA 22. Malah, ia dimainkan oleh dua pemain terbaik dunia dalam arena FIFA, iaitu Fnatic Tekkz dan Hashtag Tom.
Jom layan:

FIFA 22 akan dilancarkan pada 1 Oktober untuk PC (Origin, Steam), PS4, PS5, Xbox One, Xbox Series dan Stadia.


Apex Legends Akan Membawakan Duos Pada Minggu Hadapan!

Respawn telah mengumumkan acara waktu terhad yang akan memberi peluang kepada pemain mereka untuk bermain Duos.
Bermula minggu hadapan iaitu 5 November ini, Apex Legends akan melancarkan limited-time event kepada pemain mereka untuk mencuba mode Duos. Event ini telah diumumkan di Twitter rasmi Apex Legends.
https://twitter.com/PlayApex/status/1189587967641145344?s=20
Pengenalan mode Duos ini telah menunjukkan perkembangan yang baik telah dilakukan untuk Apex Legends. Kami berharap mereka akan mengekalkan mode-mode seperti ini supaya boleh jadi “esports ready” — sesuatu yang mereka rancangkan pada tahun 2020.


Acara Pendedahan Rasmi PS5 Dan Xbox Series X Dilaporkan Akan Diadakan Pada Mei Ini

Saban tahun, E3 menjadi acara gaming tahunan yang paling ditunggu kerana ia akan menjadi pentas utama syarikat gaming gergasi untuk mendedahkan perancangan terbaharu mereka.
Walau bagaimanapun, disebabkan situasi global yang terkesan akibat penularan wabak COVID-19, E3 2020 telahpun dibatalkan, dan banyak syarikat gaming mengambil keputusan untuk mengadakan acara masing-masing secara online pada sekitar waktu E3 2020 sepatutnya berlangsung iaitu sekitar Jun.
Penganalisis industri terkemuka, Daniel Ahmad telah mendedahkan bahawa ada penerbit dan pembangun game yang akan mengumumkan sesuatu di sekitar minggu E3 2020, namun ada juga yang akan mendedahkan sesuatu lebih awal.
Pendedahan lebih awal ini, katanya, akan turut melibatkan Sony dan Microsoft yang akan mengadakan acara pendedahan lebih lanjut secara rasmi untuk konsol generasi akan datang mereka, PlayStation 5 dan Xbox Series X.
https://twitter.com/ZhugeEX/status/1251961178961698816?s=20
Laporan senada juga telah dilaporkan oleh Video Games Chronicles, yang mana menurut sumber mereka, acara pendedahan untuk PS5 akan diadakan pada bulan Mei ini.
Walau bagaimanapun, kedua-dua sumber laporan ini juga mengatakan perkara yang sama iaitu acara pendedahan awal ini merupakan perancangan asal Sony, maka ada kemungkinan yang ia mungkin boleh berubah disebabkan situasi pandemik ini. Malah penundaan tarikh pelancaran The Last of Us Part II telah membuktikan banyak rancangan awal Sony telah terganggu, seperti yang kami laporkan sebelum ini.
Sekiranya laporan ini sahih, dan ianya masih lagi mengikut perancangan awal, kita mungkin akan dapat mengetahui lebih lanjut tentang PS5 dan Xbox Series X dalam masa kurang dari sebulan lagi. Sama-sama kita bersabar.


Ibu Kepada Seorang Pemain Fortnite Yang Disaman Epic Games Kata Anaknya Telah Dikambinghitamkan

Ibunya tampil ke hadapan mempertahankan pemain Fortnite ini.

Sekiranya korang tidak tahu, beberapa minggu lalu, Epic Games telah mengambil tindakan undang-undang terhadap beberapa pemain Fortnite yang menipu (cheating) dalam game ini. Ia memang satu tindakan yang mengejutkan, yang mana kebiasaannya pembangun game hanya akan mengharamkan ID pemain itu sahaja apabila mereka menipu dalam game tersebut.
Terbaru, ibu kepada salah seorang pemain Fortnite berusia 14 tahun yang disaman oleh Epic Games telah mengeluarkan satu surat bertarikh 15 November lalu, menjawab tuduhan yang dikenakan kepada anaknya itu.
Remaja itu telah dituduh mempromosikan Addicted Cheats, sebuah pengedar perisian aimbot, semasa melakukan livestream Fortnite Battle Royale. Walaupun perbuatan remaja itu bukanlah dikira sebagi menipu, Epic Games menyatakan bahawa dakwaan yang dikenakan adalah “mengubahsuai perisian Fortnite secara haram supaya dia memiliki kelebihan kompetitif ke atas pemain Fortnite lain” dan “dia menggunakan penipuan secara sengaja untuk memusnahkan integriti, dan mewujudkan kekacauan dalam game Fortnite”.

Di bawah adalah kenyataan yang dikeluarkan ibunya untuk mempertahankan dakwaan terhadap anaknya itu:

Terma dan syarat Fortnite memerlukan keizinan daripada ibu bapa bagi mereka yang di bawah umur, tetapi beliau tidak pernah memberikan anaknya keizinan.
Kes ini berdasarkan kerugian keuntungan, namun beliau membantah bahawa ia adalah game free-to-play, dan untuk membuktikan yang Epic telah kerugian, ia perlu menyediakan satu kenyataan mengesahkan yang anaknya menipu untuk menyebabkan “kerugian yang besar”.
Beliau mempertikaikan mengapa Epic mendakwa pemain individu, dan tidak melakukan sedemikian kepada laman web yang menjual/menyediakan perisian itu. Beliau mengatakan Epic sedang mengkambinghitamkan seorang remaja yang berumur 14 tahun.
Beliau menyatakan yang anaknya tidak, seperti yang didakwa Epic, membantu mencipta perisian penipuan itu, tetapi hanya memuat-turunnya sebagai seorang pengguna, dan Epic tidak mempunyai apa-apa keupayaan untuk membuktikan yang anaknya melakukan sebarang pengubahsuaian.
Akhir sekali, ibunya mengatakan dengan mendedahkan nama anaknya secara umum, bersama dengan tindakan yang dilakukan Epic telah melanggar undang-undang Delaware yang berkait kepada pendedahan maklumat mereka yang di bawah umur.

Perkhidmatan penipuan itu bukanlah percuma. Ia mengenakan bayaran sebanyak USD5 (~RM20) hingga USD15 (~RM61) kepada seorang pemain bagi langganan selama sebulan.

Sumber: Kotaku
Fortnite Battle Royale kini boleh dimainkan secara percuma di PC, PS4 dan Xbox One.
JomBaca: Fortnite Battle Royale: Aksi Terbang Dengan RPG Adalah Sesuatu Yang Tidak Dirancang, Dedah Epic Games


Tekken 7: Announcement Versi Console Coming Soon?

Bertahun dah kita dengar fighting game Bandai Namco ini dalam development sehinggalah direlease bagi versi arcade – itupun hanya di Jepun, dan baru-baru ini Amerika! Bilanya kita semua dapat merasa bertumbuktera
jang nih?

Di EVO 2015 baru-baru in, panel Bandai Namco telah membincangkan hal-hal berkaitan Tekken 7! Antara yang menarik:

Limited location tests akan diadakan di arcades terpilih di Amerika.
Versi Tekken 7 arcades nih masih dalam versi BETA! So expect perubahan dari segi lineup character dan mungkin juga game mechanics!
Mechanics Rage Art akan diubah untuk memberikan versatility dan usability yang lebih flexible.
Design character juga dibincangkan – samada untuk melakukan perubahan drastik ataupun kecil bagi memuaskan hati kipas-susah-mati francais ini.

Bagaimanapun panel Bandai Namco enggan membincangkan isu release date Tekken 7 versi console di event ini. Tapi jangan bersedih, masih ada harapan!
Ada sumber yang melaporkan ura-ura release date Tekken 7 bagi PS4 dan Xbox One akan diannounce di Tokyo Game Show 2015 yang akan berlangsung dari 17 – 20 September ini!
So, sama-samalah kita tunggu dan lihat samada ianya hanya rumor ataupun akan menjadi kenyataan!


Sah! The Last of Us 2 Bakal Hadir Dalam PlayStation State of Play Yang Seterusnya

Inilah saat yang kita nantikan sejak beberapa tahun ini.
Setelah ramai sudah menjangkakannya, Naughty Dog secara rasminya telah mengumumkan bahawa berita tentang The Last of Us Part II bakal hadir dalam episod State of Play yang seterusnya oleh PlayStation pada minggu hadapan.
Sejak dua hari lalu, Naughty Dog telah mengacah para peminat dengan dua senjata berbahaya yang cukup dikenali dalam dunia The Last of Us. Pertama, gambar pisau kecil dengan kapsyen diambil dari trailer pertama The Last of Us Part II: “”I’m gonna find…and I’m gonna kill…every last one of them.”
Senjata kedua pula gambar ialah tukul dengan kapysen: “Watch your backs”

"I'm gonna find…and I'm gonna kill…every last one of them." pic.twitter.com/vO0cC6dGkO
— Naughty Dog (@Naughty_Dog) September 20, 2019

“Watch your backs” pic.twitter.com/7oqIaDHnlC
— Naughty Dog (@Naughty_Dog) September 21, 2019
Apa yang bakal diumumkan kelak? Gameplay baru? Multiplayer? Semestinya ramai yang menjangkakan bahawa akhirnya tarikh pelancaran akan diumumkan.
Livestream untuk State of Play akan berlangsung pada 25 September ini, 4 pagi (waktu Malaysia). Kita boleh tontonnya di channel Youtube atau Twitch rasmi PlayStation.


Dapatkan The Walking Dead: Season One Percuma Sekarang!

Lekas! Masa tawaran adalah terhad!

The Walking Dead: Season One keluaran Telltale kini boleh didapatkan melalui laman HumbleBundle dan pastikan korang mendapatkan ia segera kerana masa tawaran adalah terhad.
Video game bergenrekan graphic adventure ini telah mendapat pujian daripada pengkritik-pengkritik atas kisah dan watak-watak yang menarik disamping gaya grafik yang saling tak tumpah dengan siri komik asalnya.
The Walking Dead: Season One boleh dimuat-turun di sini.


6 Perkara Yang Diumumkan PES 2018 Di Gamescom – Trailer Baru, Senarai Lengkap Lesen, Tarikh Demo, Trailer Legends, NVIDIA Ansel

Seperti mana tahun-tahun sebelum ini, Konami akan mengeluarkan tenaga mereka sepenuhnya di acara tahunan Gamescom untuk berkongsi lebih lanjut tentang siri PES.

Terkini, PES 2018 telah disajikan dengan pelbagai info dan trailer baru, sama ada yang sudah kita jangkakan, serta beberapa perkara yang mengejutkan. Jom kita tengok!
Trailer Baru
Sebuah trailer baru telah dikeluarkan bersempena dengan Gamescom 2017. Secara ringkas, tiada perkara-perkara baru kelihatan dalam trailer ini, selain beberapa aksi yang telah kita saksikan dalam trailer-trailer sebelum ini.
Apa-apa pun, sebagai peminat setia siri PES, pasti korang akan teruja apabila menonton trailer terbaru ini. Jom layan:
https://www.youtube.com/watch?v=y0FCfnmlEwI
Trailer Untuk Legends Dalam myClub
Selain trailer umum yang korang dah tonton di atas, Konami juga mengeluarkan sebuah lagi trailer. Ia memfokuskan kepada pemain-pemain Legends yang akan ditampilkan ke dalam mode myClub.
Antara nama besar yang diperkenalkan ke dalam trailer ini adalah Michael Zorc, Norbert Dickel, Robbie Fowler, Ian Rush, Michael Owen dan banyak lagi, di samping Diego Maradona dan David Beckham yang telah didedahkan sebelum ini. Jom layan trailer ini:

Segala Info Tentang Versi Demo

Saat yang dinanti-nantikan, Konami telah mendedahkan segala info yang kita perlu tahu tentang versi demo PES 2018. Ia akan boleh dimainkan pada 30 Ogos ini secara percuma di PC, PS4, PS3, Xbox One dan Xbox 360.
Seperti yang telah kami jangkakan sebelum ini, 12 pasukan akan dibawakan ke dalam versi ini, iaitu FC Barcelona, Borussia Dortmund, Liverpool FC, Inter Milan, Sc Corinthians, Flamengo, Boca Juniors, Riverplate, dan Colo Colo, serta tiga pasukan kebangsaan, iaitu Argentina, Brazil dan Jerman.
Dua game mode yang akan ditampilkan adalah Exhibition Match dan Co-Op (hanya di PC, PS4 dan Xbox One). Seperti mana-mana versi demo sebelum ini, semua mode adalah offline.
Dua stadium yang boleh dipilih nanti pula adalah Camp Nou dan Signal Iduna Park.
PES League World Tour 2018 Bermula Akhir Tahun Ini
Kempen kejohanan kompetitif rasmi dari Konami untuk musim 2018 akan bermula pada akhir tahun ini. Selain pertandingan tradisional 1v1 yang diadakan sebelum ini, mereka buat pertama kali pada tahun ini akan memperkenalkan pertandingan Co-Op 2v2.
Konami juga mengeluarkan trailer untuk mengimbas kembali apakah yang berlaku sepanjang musim 2017 PES League:

Senarai Lengkap Lesen

Seperti biasa, menjelang pelancaran siri PES baru, Konami akan mendedahkan secara lengkap apakah pasukan-pasukan yang mendapat lesen. Tiada lesen-lesen yang mengejutkan memandangkan mereka telah melakukan promosi sejak PES 2018 pertama kali telah didedahkan.
JomBaca: Konami Lancarkan Trailer PES 2018 Terbaru, Fokus Kepada Liga Dan Pasukan Kebangsaan Argentina
Mungkin sedikit mengejutkan apabila empat pasukan kebangsaan, yang ia tidak mendapat lesen dalam PES 2017, telah diumumkan sebagai antara pasukan yang mendapat lesen dalam PES 2018, iaitu Belgium, England, Poland dan Wales.
Korang boleh lihat senarai penuh lesen yang terdapat dalam PES 2018 di sini.

NVIDIA Ansel
Berita baik buat korang yang bakal bermain PES 2018 di PC. PES 2018 versi PC akan menampilkan NVIDIA Ansel – yang mana ia akan memudahkan korang untuk mengambil screenshot-screenshot dalam game dengan lebih bebas dan mudah. Gunakan filter-filter berwarna yang menarik, serta dapatkan sudut terbaik screenshot dengan lebih mudah.
Berikit adalah video yang menunjukkan bagaiman fungsi ini akan ditampilkan ke dalam PES 2018 beserta beberapa contoh screenshot:

PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
JomBaca: PES 2018: Saksikan Gameplay Versi Demo, FC Barcelona Menentang Borussia Dortmund


Akaun Twitter World of Warcraft Dan Final Fantasy XIV “Berperang Dalam Pertarungan Epik”, Overwatch Perhati Dari Jauh

Twitter adalah satu laman media sosial yang sering menimbulkan aktiviti usik-mengusik antara satu akaun rasmi dengan akaun rasmi yang lain. Terbaru, satu “peperangan” telah berlaku antara World of Warcraft dan Final Fantasy XIV.

Seorang pengguna Twitter, @S1N3N telah mengeluarkan satu tweet yang meminta pendapat pengikutnya tentang game mana satukah yang perlu beliau dapatkan – sama ada World of Warcraft atau Final Fantasy XIV. Dalam tweet tersebut, beliau telah memetik kedua-dua akaun rasmi game itu.
Semestinya, kedua-dua akaun rasmi game itu telah menjawab persoalannya dengan kedua-duanya “tak nak kalah” dalam menyatakan mengapakah game masing-masing lebih baik untuk didapatkan. “Serangan-serangan balas” yang dilakukan mereka lengkap dengan GIF yang memaparkan gameplay dari game masing-masing.
Anda boleh layan “pertarungan epik” mereka ini dalam tweet-tweet di bawah, sambil makan kuaci:

Do I go to @FF_XIV_EN or @Warcraft ? Ahhhhh the pull is strong with both!
— S1N3N (@S1N3N) April 5, 2017

Warcraft!We'll let you fire laser beams out of your eyes!
Disclaimer: We might be a little biased. 😉 pic.twitter.com/nbseH22pY2
— World of Warcraft (@Warcraft) April 5, 2017

Laser eyes, huh? Here, have a building-sized meteor. pic.twitter.com/vdGxUxfvMB
— FINAL FANTASY XIV (@FF_XIV_EN) April 5, 2017

Ahah! Gul'dan wants to have a word with you about the definition of "building-sized meteor"! pic.twitter.com/xJZvx62oaT
— World of Warcraft (@Warcraft) April 6, 2017

That’s big, but we’ll raise you an entire moon harbouring the elder primal Bahamut! If Deathwing is lucky he might get an audience! 🙂 pic.twitter.com/1S0FYEJyc8
— FINAL FANTASY XIV (@FF_XIV_EN) April 6, 2017

Destroying moons? That's cute! What about an entire world? pic.twitter.com/ZxpehreqJu
— World of Warcraft (@Warcraft) April 7, 2017

That's a shame. Let us know if you need some heroes to help protect Azeroth! pic.twitter.com/kuGLkDfmru
— FINAL FANTASY XIV (@FF_XIV_EN) April 7, 2017
Lebih melucukan, akaun rasmi Overwatch juga turut “menyelit” dalam “peperangan” ini, dengan menyertakan GIF seorang yang sedang memakan popcorn.

 pic.twitter.com/VwrkG2KWIA
— Overwatch (@PlayOverwatch) April 7, 2017
Ia tidak berakhir di situ. Satu lagi akaun rasmi turut “menyelit”, iaitu Blade & Soul.

Meanwhile we're over here like… 🍑 pic.twitter.com/SohoMD4RR3
— Blade & Soul (@bladeandsoul) April 7, 2017
Akhirnya, gamer yang menanyakan soalan tadi membalas, “Inilah sebab kenapa saya sukakan kedua-dua mereka! Sukar untuk buat pilihan”

This is why I love them both! Hard to choose one
— S1N3N (@S1N3N) April 7, 2017


Bunny Team : Clan Melompat Ke Arah Kejayaan!

Bunny Team, clan yang ke-8 yang saya review. Tapi saya berasa sedih yang teramat sebab tak dapat join Fireteam diorang untuk dapat rasakan macam mana kalau main sekali dengan Bunny Team ni. Mula-mula saya terserempak dengan clan ni bukan di Tower, bukan di Reef tetapi dalam PvP dan ingatkan takdela ramai mana clan mates dia. Tapi lepas beberapa kali jumpa dalam Control dan juga Trials Of Osiris, dah terang-terang clan ni sebuah clan yang serious dalam Destiny! Tidak terlupa juga ada post di Facebook tentang clan mereka. Rupa-rupanya clan ini asal usulnya daripada tanah air kami, Malaysia. JOM! Kita tengok bagaimana mereka tubuhkan clan ni dan apa yang mereka ni “stand for”.

Bunny Team LOGO
JG: Apa nama clan and bila clan ni ditubuhkan?
BT: Hello, name clan kite adalah BunnyTeam. Kite menubuhkan clan ni awal tahun ini, iaitu pada 19 Mac 2015.
JG: Kenapa pilih nama clan ni?
BT: Jade Rabbit Insignia emblem. Kite tidak mempunyai emblem yang fancy fancy mase dulu, lagi-lagi pun, kite belum berjaya menawan VOG pada masa tu. Jade Rabbit Insignia emblem merupakan salah satu emblem yang saya dan 2 co-founder lain ada. Demikianlah kite start pakai emblem ni dan selalu bergurau bahawa kita harus memanggil kite orang sebagai Bunny Team.
JG: Ada apa-apa plan untuk clan ni?
BT: Saya kena bercerita sikit kat sini haha. Segelintir member kite adalah geng Lowyat net forum and kebanyakan member kite tidak mempunyai sebarang clan ataupun dalam clan, tetapi selalu diabaikan oleh clan member lain. Jadi, saya mengambil initiave untuk menubuhkan sebuah Whatsapp group untuk newbie dengan tujuan menolong newb lain dalam patrol, strikes, daily, weekly dan nightfall.
Justeru tu, saya serta 2 co-founder yang lain pun menubuhkan BunnyTeam kat Bungie.net. Kita rasalah funny dan share kan news ni kat whatsapp group kite orang. Manatau, berita ni tersebar dan clan ni menjadi semakin besar, dari 3 orang ke 6 pastu menjadi 12 dan sekarang kita langsung tidak peduli kat bilangan member kite orang dah.
JG: Sapa veteran/original members dalam clan ni?
BT: Antara 3 member yang memberi idea untuk menubuhkan clan adalah DevilBetrayer, Kelvin7757 dan saya, ZoziVora. Member yang paling otai dan pakai nama Clan Bunnyteam adalah Coldfission_lol, Bokt72, Astroft dan beberapa member lagi. Kite semua ni merupakan newb pada mase tu..

JG: Apa yang buat clan ni unik dan special?
BT: Abang-abang, akak-akak dalam clan saya. Dia orang ni tak pernah give up dalam apa jua keadaan. Member I ni memang takde seorang pun yang give up. Kekalahan menjadi satu kebiasaan bagi kite orang. Kite terima wipe sebagai satu lawak dan gelak dengan lebih kuat jikalau you mati. Mana mana otai bunnies mesti ingat masa kita struggle dan mase kita berjaya dalam game.
Teamwork and kesetiaan antara satu sama lain adalah lebih daripada niat individu. Tanpa nilai seperti ini, kite tidak akan berada di puncak hari ni. Semua abang dan akak dalam clan ni menjadikan clan ni unik dan mereka mementingkan nilai tersebut.
JG: Apakah kriteria yang Stealth Division ingin ada dalam seseorang KinderGuardian? Kenapa?
BT: Kite tidak memerlukan sesiapa yang mempunyai weapon yang paling best tetapi mudah give up tanpa memperjuangkan sampai minit terakhir. Dalam bunnyteam, tiada seorang pun yang menjadi quitter. you either succeed in trying or you die learning to succeed.
Kita juga salute kepada orang yang mempunyai sportmanships, attitude yang bagus and paling penting adalah orang yang menghargai teamwork dan coordination dalam team. Kalau kamu adalah orang seperti ni ataupun mahu join gang yang mempunyai mindset sebegini, kite mengalu-alukan anda memakai tag Bunnyteam kite orang.
JG: Apakah majoriti class dalam Bunny Team ? (eg: Titan, Hunters, Warlocks)
BT: Hmmm, soalan ni tidah pernah ditanyakan dalam clan kite. Semua member baru dari dulu hingga sekarang adalah digalakkan dan diajar untuk menguasai ketiga tiga class dan memainkan peranan yang berlainan secara efektif. Kebanyakan member kite mempunyai semua class dan sentiasa ready dalam apa jua keadaan serta boleh bermain secara efektif dalam team.
Exotic Swords on defence mode
JG: Apa yang KinderGuardians boleh expect daripada clan ni? Apa yang clan ni boleh sumbangkan kepada mereka?
BT: Untuk kinderguardian, kalau ada apa apa soalan mengenai Destiny serta content, kita ada member yang boleh share semua info-info kepada kamu.
Kalau kamu perlukan gang untuk main bersama, kita ada jugak member untuk membantu kamu. Jomlah, main bersama!
Kalau you nak tau bukan hanya sekadar Destiny tetapi game lain jugak. Jangan bimbang, kita ada member yang selalu membeli game baru dan tulis review untuk game baru jugak.
Ada sebarang soalan mengenai gadget, permainan baru, game, tanyalah member kite orang, anda mungkin mendapat jawapan dalam group kita.
Nak raid, nightfall? Bunnyteam mempunyai 2 whatsapp group untuk Destiny. Group pertama ialah hub communication dimana member kita spam sebanyak 2500 mesej dalam sehari. Group kedua adalah hanya untuk LFG sahaja. Member kita selalu mempunyai gang gang untuk bermain bersama. Dalam raid, kita tidak expect you memainkan peranan yang sama sahaja. Kita akan memantau progress anda and train you menjadi Raid leader supaya anda boleh lead orang yang pada masa akan datang dan memupuk lebih ramai raid leader. (yea, macam style MLM sikit)
Kite ada jugak broadcaster dan streamer dalan clan. Jadi, ini adalah berita bagus bagi kamu. Kalau kamu tersilap kate dalam game, kemungkinan besar kamu akan diviralkan dalam internet. Kita tidak censored apa apa dalam stream kite ni. #yolo
Kite juga ada FB page, FB group, thread khas dalam Lowyat net forum, youtube channel, website dan whatsapp group untuk tujuan komunikasi dan interaksi di kalangan member kite.
JG: Cite sikit macam mana operasi clan ni? Berapa clan mates yang Bunny Team ada sekarang?
BT: Kita adalah sebuah clan casual, operasi kite ni agak autonomous, terutama dalam hal member. Clan kita tiada hierarchy dan semua member dalam clan adalah sama rata. Jika kita memerlukan bantuan, saya akan mencari volunteer ataupun mendapatkan pertolongan daripada member yang mempunyai skillset yang diperlukan. Struktur clan ni adalah self sustaining. Jadi, semua orang boleh memahami stuktur kite secara mudah. Tiada politik, tiada drama, tiada horsecrap.
Setakat ni, Bunnyteam Gaming Group mempunyai 90+ member, antaranya 80+ member aktif dalam Destiny. Ada jugak member yang memakai tag kita and jugak yang tidak memakai tag kita. Kalau betul betul nak kira tag number, kita mempunyai 67 clanmate seperti apa yang tertera dalam Bungie.net.
Adalalah penting jugak untuk point out BunnyTeam gaming group merupakan sebuah console division dalam gaming collective group yang lebih besar. Sister clan kite, VoraSyndicate (PC Division) mempunyai member sebanyak 155 orang dari 16 negara yang berlainan. Manakala bunnyteam gaming group hanya mempunyai member dari 4 negara yang berlainan.

Bunny Team Official Let’s Play YouTube Channel
SOALAN-SOALAN PERIBADI BAGI BUNNY TEAM

Player Pilihan : Coldfission_lol
Rank : Veteran Member

JG: Apa yang membuatkan anda komited dengan Destiny?
Coldfission_lol: Unsur MMO dalam Destiny merupakan factor utama bagi saya dan saya telah bermain lebih kurang 700 jam dalam game ni. Mase saya mula game ni, saya tidak mempunyai kawan untuk bermain bersame. Akan tetapi, I telah jumpa banyak rakan melalui Lowyat.net and kesemuanya berubah dari situ. Saya telah berkenalan dengan ramai kawan baru yang mempunyai background dan budaya yang berlainan. Mereka mempunyai tujuan yang sama, iaitu untuk enjoy game ni. Jadi, saya menaruh kebanyakan masa saya untuk berkenalan dengan kawan baru dan connect kawan saya melalui Destiny.
JG: Apa kebaikan Destiny?
Coldfission_lol: Saya adalah PC gamer sebelum membeli PS4. Jadi, saya mengalami kesukaran dalam menguasai FPS dengan controller. Salah satu perkara bagus bagi Destiny adalah game control sangat senang dikuasai berbanding dengan shooting game lain. I berjaya menguasai FPS game dengan DS4 melalui Destiny. Tidak dilupakan bahawa semua critical hit number yang berwarna kuning tu membawa kepuasan maksimum apabila kamu membuat chain critical hit. Saya suka sangat feeling itu. HahaJ
JG: Apa keburukan Destiny?
Coldfission_lol: Dalam pandangan saya, I tak suke dengan RNG system. I faham bahawa Bungie nak player dia main game ni dengan lebih lama. Tetapi, RNG ni merosakkan game lah. Contohnya, saya grind beberapa bulan untuk mendapatkan Gjallarhorn. Tetapi, kawan saya yang baru join tu dapat Gjallarhorn dalam beberapa round kat CE. Perkara ni mewujudkan frustration di kalangan player, terutama orang yang main lama. (saya rasa kebanyakan year 1 player mempunyai feeling seperti saya)
JG: Apa character kegemaran? Kenapa?
Coldfission_lol: Warlock, sebab warlock adalah character pertama bagi saya. I telah menaruh sepenuh perhatian saya untuk meguasai warlock, terutama ability dan jumping. I juga suka “magician” characteristic yang ada pada Warlock. Warlock jugak mempunyai banyak ability yang tidak diketahui di bawah wajah yang tenang tu.
JG: Antara raid Vault of Glass, Crota’s End and King’s Fall – yang mana bagi challenge yang sangat complex? Kenapa?
Coldfission_lol: Bagi saya, King’s Fall raid adalah raid yang paling complex bagi Bungie. Saya juga hendak memuji raid designer kerana mereka mementingkan teamwork dalam raid ni. Kita tidak boleh “cheese” raid ni dah, bagi saya, ini adalah perkara bagus kerana semua member mesti bekerjasama untuk mencapai objektif mereka. Mechanisms dalam KF tidaklah begitu rumit dan ia jugak mementingkan collaboration di antara fireteam members. Saya masih ingat team saya telah spent 7 jam dalam kf normal mode untuk memahami cara untuk menewaskannya. Kesimpulannya, skala KF adalah agak bagus untuk team yang mempunyai 6 orang untuk menghabiskannya dalam 1 jam. (tidak seperti CE, kita boleh buat 2 normal mode raid dalam 1 jam, dan kita rasa langsung takda challenge la!)

VOG Part 1

VOG Part 2
JG: Apa pendapat Coldfission_lol untuk tea-bagging in PvP? Good or Bad? Apakah efeknya untuk long-run?
Coldfission_lol: Tea-bagging merupakan provokasi bagi saya. I tidak suka provokasi atau menghina pvp opponent saya dalam apa jua keadaan. Ada jugak pvp player yang sangat serious dalam game. Jika kamu teabag saya dalam game, I akan hunt kamu dan sepak buntut kau, no mercy, haha. Balik kepada soalan tadi, tea bagging hanya menunjukkan betapa cetek minda anda dalam game ataupun dalam kehidupan anda. Kamu tidak ada sportsmanship dan tidak akan dapat penghormatan dari sesiapa pun. Jadi, saya menyeru kepada semua Destiny player, hentikan perbuatan provokasi yang tanpa meaning ni. Peace yo, game je, enjoy la man.
JG: Apakah pendapat Coldfission_lol tentang White Knights dalam gaming?
Coldfission_lol: Pertama kali saya dengar term ni. Saya rasa kebanyakan laki akan cuba sedaya upaya untuk menarik perhatian perempuan lain. Bagi saya, saya tak rasa awkward atau annoying. Saya percaya akan kesamarataan. Kan bagus kalau female gamer boleh membalas pertolongan tu. Tidak sesiapa pun boleh mengambil kesempatan orang lain untuk mencapai sesuatu, contohnya, di-carry oleh gamer lain dalam raid tanpa memberi sumbangan. Kelama-lamaan ini akan menyebabkan rasa tidak puas hati dalam member. Fireteam sebegini tidak akan kekal lama.
JG: Apa pendapat Coldfission_lol untuk game-breaking weapon seperti berikut.

Blink Shotgun? – Agak annoying dalam PVP, tapi, I respek kemahiran meraka dalam blinking dan shotty opponent. Saya masih tidak dapat menguasai skill ni..

Shadowshot Super? – Unlimited shadow shot tu pernah merosakkan IB, nasib baik Bungie telah fix bug ni. Sekarang, saya rase shadowshot OK je dalam PVP. Untuk PVE, super ni agak penting untuk generate orbs, terutama dalam oryx.

Sunbreakers Hammer Time? –Super ni OP kat PVP la. Bungie harus adjust balik super ni. Memang best kalau pakai Sunbreaker untuk bunuh player lain. Tetapi pada masa yang sama, saya rasa sangat annoying kerana kite kena lari bila kamu dengar titan summon “thor hammer” dia orang.

Stormcallers Electrocution? –Saya adalah warlock, jadi saya bias kat super ni. Super ni adalah super yang agak bagus bagi Warlock, terutamanya untuk wipe player yang berkelompok di kawasan heavy ammo synt. LOL, bagi saya stormcaller tak OP macam sunbreaker. *Bungie, nerf sunbreaker lah!!!

Crota’s End
KESIMPULAN
Kalau nak buat perbandingan memang rasa macam tak adil la. Tapi from apa yang saya sendiri kaji, clan ni very diversify dalam game diorang. Mereka bukan sahaja focus Destiny tapi disebabkan nama pun wujud daripada Jade Rabbit Insignia Destiny, memang origin clan ni datang daripada Destiny. Clan ni sangat establish dan saya rasa clan ni adalah antara satu clan yang betul-betul komited dalam gaming world. Rasa keseorangan lagi? Contact lah Bunny Team di Bungie !! OR visit website Bunny Team terus dan joinlah diorang!


Candleman Kini Boleh Didapati Untuk Xbox One

Candleman sekarang boleh didapati dan boleh dimuat turun di Xbox One. Candleman adalah tentang kisah pengembaraan tindakan tersendiri terjalin dengan cara permainan cahaya rendah.

Dalam Candleman, korang akan mengawal sebagai lilin tunggal yang akan menjelajah mengharungi sembilan bab pengembaraan mitos dengan levels yang akan menjadi bertambah susah untuk diterokai dan dikemudi.
“Walaupun Candleman menitis candlewax yang berharga di lantai dari sumbu menerangi, dia mendapat satu kelebihan utama. Berat badan menurun membolehkan beliau melakukan pergerakan yang lebih besar dan ketinggian melompat melepasi halangan.” Tulis Gao Ming, pengasas bersama Spotlightor Interactive, pencipta permainan ini.
“Bertindak sebagai lilin kecil yang membakar hanya 10 saat, meneroka melalui kegelapan menyenangkan dengan tahap cabaran dan keluk kesukaran yang lancar. Berjuang untuk mengatasi halangan-halangan berdasarkan mekanik cahaya dan bayang-bayang, meneroka pelbagai persekitaran yang cantik, mencari harta karun yang tersembunyi sedang anda mendapatkan cahaya yang jauh.“
Sumber: mspoweruser


Life is Strange: Before the Storm Diperlihatkan Dengan 9 Minit Gameplay Baru, Saksikan Chloe Dan Bapa Tirinya, David

Deck Nine Games dan Square Enix telah memperlihatkan 9 minit gameplay terbaru daripada game akan datang mereka, Life is Strange: Before the Storm.

Gameplay terbaru ini menampilkan watak utama dalam game ini kelak, iaitu Chloe dan bapa tirinya, David. Ia dimulakan dengan Chloe bangun daripada sebuah konsert melihat bagaimana rumah dan keluarganya berubah di depan matanya. Ia juga memperlihatkan para pemain boleh memilih baju apa yang ingin dipakai.
Korang boleh layan video gameplay terbaru ini di bawah:

Bagi korang yang tidak tahu, Life is Strange: Before the Storm adalah prekuel kepada game yang cukup indah, Life is Strange. Ia akan membawa pemain kembali semasa Chloe mula mengenali dengan kawan karibnya yang baru, Rachel Amber. Life is Strange: Before the Storm juga bukanlah Life is Strange 2, yang mana ia kini sedang dibangunkan oleh Dontnod Entertianment.
Korang boleh bermain episod pertama Life is Strange: Before The Storm pada 31 Ogos 2017 untuk PC, Xbox One dan PS4.
JomBaca: Saksikan 20 Minit Gameplay Life Is Strange: Before The Storm – Keakraban Chloe Bersama Rachel Dalam Video Baru


Koleksi Game Segera PlayStation Plus Untuk September 2018

Bulan September merupakan bulan yang paling meriah kerana kita masih lagi merasai kehangatan semangat kemerdekaan sehingga ke 16 September nanti.
Bukan sahaja itu, bulan September penuh dengan cuti-cuti umum dan ramai daripada korang ambil kesempatan untuk bercuti-cuti Malaysia bersama keluarga serta rakan taulan.
Untuk gamers pula, masa inilah nak penuhkan library PS4 dengan game percuma untuk PlayStation Plus pada bulan ini. Jom kita cuti-cuti game bersama lima game percuma bagi PlayStation Plus Asia (R3) bermula pada 6 September sehingga 3 Oktober:
Destiny 2 (PS4) – Boleh dapatkan sekarang sehingga 3 Oktober

Menyambung kembali tugas sebagai Guardians, Destiny 2 merupakan game action shooter berbentuk online shared open-world. Sekuel yang dibangunkan oleh Bungie ini lebih besar berbanding game asal iaitu berikan skala besar bagi PvE (player versus environment) dan PvP (player versus player) dan membolehkan korang merayau-rayau ke seluruh planet dengan mod ‘free roam’.
JomBaca: Destiny 2: Social Shooter Dari Bungie Ini Boleh Beli or Boleh Blah!?
Destiny 2 adalah game yang cukup aktif update content hampir tiap-tiap tahun tapi game yang diberikan percuma untuk PS4 adalah sekadar game base sahaja. Namun, tak kenal maka tak cinta. Terdapat empat content setakat ini tapi menjelang 4 September, Bungie akan melancarkan Destiny 2: Forsaken.
Apa yang menarik tentang DLC baru ini? Penulis kami dah bagi 7 sebab Destiny 2: Forsaken akan menarik lebih ramai pemain baru.
God of War III Remastered (PS4)

Kratos yang dahulu bukan sama seperti sekarang. Setelah dikhianati oleh Zeus dalam God of War 2, Kratos tidak akan berehat selagi Olympus tidak musnah sepenuhnya.
Kerana dendam kesumat, Kratos akan hack-and-slash dan menggunakan apa segala cara untuk mencari Pandora Box serta menjatuhkan semua Greek God di Olympus.
Zero Escape: Zero Time Dilemma (PS Vita)

Zero Time Dilemma benar-benar memberi dilema kepada pemain. Dalam game berbentuk naratif interaktif seperti Life is Strange dan Detroit: Become Human, korang mengawal hidup 9 karakter yang diculik oleh seorang penjenayah bernama Zero.
Korang perlu mengumpul dan mencantum segala klu korang boleh cari dalam sesuatu bilik dalam masa 90 minit. Selain itu, terdapat permasalahan teka-teki ala-ala escape room korang harus selesaikan untuk loloskan diri dari tempat dilema.
SoulCalibur V (PS3)

Bagi mengubat rindu korang menunggu SoulCalibur VI, jom main SoulCalibur V terlebih dahulu dengan 28 karakter termasuk 10 karakter baru dan karakter yang sudah lama berada dalam siri ini seperti Siegfried, Voldo, Ivy dan Tira.
Siri SoulCalibur tidak lengkap tanpa ada watak video game lain. Bagi game fighting ke-5 ini, Ezio Auditore dari Assassin’s Creed memasuki gelanggang perlawanan SoulCalibur.
Another World: 25th Anniversary Edition (PS4, PS3, PS Vita)

Akibat tersilap langkah dalam menjalankan eksperiman, seorang saintis muda bernama Lester terperangkap dalam dunia penuh alien yang mengancam nyawanya.
Walaupun sudah dilancarkan sejak dua dekad lalu, Another World memberikan impak yang cukup besar dalam industri game development. Gaya efek sinematik dalam cutscenes Another World memberikan aspirasi kepada pembentukan game-game terkenal yang korang tahu seperti Metal Gear Sold, Ico dan Silent Hill.
Kalau korang terlepas pandang game-game apa yang percuma untuk bulan Ogos, dapatkan koleksi game segera PS Plus anda di sini sehingga ke 5 September.


Pengarah God of War Ada Idea Untuk DLC, Tetapi Ia Akan Ambil Masa Terlalu Lama

Mengapa God of War yang dilancarkan pada April tahun lalu tiada DLC? Ini jawapan daripada pengarahnya sendiri.

Dalam temubual Cory Barlog bersama IGN, beliau telah mendedahkan yang terdapat idea dalam fikirannya untuk mencipta DLC untuk God of War. Namun, beliau merasakan yang DLC tersebut mungkin akan mengambil masa terlalu lama untuk dibikin.
“Ada satu masa apabila saya menulis beberapa DLC yang kami bincangkan,” kata Barlog. Ok, apa kata kalau kita keluarkan beberapa kandungan lain selepas ini? Kamu tahu, ada beberapa idea yang menarik tetapi saya fikir jumlah masa kami akan curahkan kepadanya, ia mungkin akan menjadi seperti Left Behind atau First Light yang mana ia akan menjadi terlalu besar… seperti Lost Legacy atau yang sama sepertinya.”
“Saya rasa saya ada masalah dengan bahagian cita-cita yang rendah, yang akhirnya membuatkan saya katakan ‘mungkin ia terlalu besar!'”
Yang dimaksudkan dalam komen Barlog ini ialah The Last of Us: Left Behind, inFamous: First Light, dan Uncharted: Lost Legacy — yang mana ketiga-tiga ini boleh dikatakan seperti game standalone yang dikeluarkan sebagai DLC.

Barlog tetap akui yang tarikan untuk menambah kandungan baru dalam game sedia, sesuatu yang mereka tidak mampu lakukan semasa era PS1 dan PS2, adalah sangat kuat. Walau bagaimanapun, beliau lebih gemar untuk mencurahkan usahanya kepada projek baru.


PES 2018 Kini Dalam Masalah Selepas Neymar Sahkan Perpindahannya Ke PSG, FIFA 18 Pantas Ambil Peluang

Arena bola sepak dunia kini kecoh dengan drama perpindahan Neymar. Selepas berdiam diri buat beberapa lama, Neymar akhirnya membuka mulut, melalui laman rasmi Instagram-nya, seterusnya mengesahkan yang beliau bakal berpindah dari FC Barcelona ke Paris Saint-Germain F.C. (PSG).

Berita terbaru ini pastinya memberikan tamparan yang cukup besar buat Konami, terutamanya kepada video game bola sepak yang bakal mereka lancarkan pada bulan hadapan, PES 2018.
Pada bulan Mei lalu, Konami telah memperkenalkan PES 2018 buat kali pertama. Mereka telah mendedahkan bahawa sama seperti edisi sebelumnya, FC Barcelona sekali lagi akan menghiasi muka hadapan untuk PES 2018. Ironi sekali, Neymar diletakkan di hadapan sekali, bersama-sama dengan empat pemain Barcelona yang lain, dan semestinya memakai jersi kelab dari Catalan itu.

Seperti terkena sumpahan, tiga bulan selepas ia mengumumkan muka hadapan itu, dan sebulan sebelum game ini dilancarkan sepenuhnya, Neymar telah mengesahkan untuk meninggalkan Barcelona, dan menyertai PSG. Konami yang kini sedang sibuk mempromosikan PES 2018 dalam World Tour di negara-negara Amerika Selatan pastinya sedang mengalami kesukaran. Mempromosikan sebuah game yang muka hadapannya ada pemain yang memakai jersi “kelab yang salah”.
Segilintir pemain mungkin menganggap isu ini adalah sesuatu yang tak perlu diperbesarkan. Namun, bagi sebilangan besar pembeli game bola sepak atas pagar, yang tidak tahu mahu memilih video game bola sepak yang mana untuk tahun ini, ia sesuatu yang sangat penting. Mereka pasti tidak mahu membeli sebuah game yang tidak up to date.
Pesaing Konami sejak azali, EA Sports pula nampaknya cukup bijak dalam mengendalikan situasi ini, atau mungkin boleh kita katakan FIFA 18 sedang memerli PES 2018.
https://twitter.com/EASPORTSFIFA/status/893209343558012928
EA Sports FIFA di laman-laman sosial rasmi mereka telah memuatnaik sebuah video pendek, memperkenalkan Neymar sebagai salah seorang pemain baru PSG. Apa yang cukup membuatkan situasi ini hangat adalah Neymar diletakkan di bahagian hadapan bersama empat pemain PSG yang lain – sama seperti kedudukan Neymar dalam muka hadapan PES 2018. Apa yang membezakannya? Video ini, Neymar memakai jersi PSG, dan bukan “kelab yang salah”.
Bijak, cukup bijak EA Sports.

Mungkin satu-satu perkara dalam keadaan sekarang yang boleh membuatkan Konami boleh menarik nafas lega adalah muka hadapan PES 2018 yang mereka akan tampilkan di pasaran Eropah. Mereka sebelum ini telah mendedahkan bahawa muka hadapan PES 2018 untuk pasaran Eropah adalah Luis Suarez secara solo. Pasti Konami kini sedang berdoa agar Suarez tidak pulang semula ke Liverpool. Ehem.

Buat masa ini, Konami kelihatan seperti agak tenang (yeke tenang?), dan tidak mengeluarkan sebarang kenyataan terhadap isu perpindahan Neymar dan muka hadapan PES 2018. Pada hemat penulis, untuk menukar muka hadapan sesebuah game yang hanya akan dilancarkan kira-kira sebulan lagi adalah seperti sesuatu yang mustahil. Maka, bertabahlah Konami untuk tempoh setahun akan datang dalam mempromosikan sebuah game yang muka hadapannya “salah”.
Atau mungkin Konami akan melakukan sesuatu di minit-minit terakhir? Sama seperti apa yang Barcelona lakukan kepada PSG di kancah UEFA Champions League musim lalu?
Apa pendapat korang?

PES 2018 akan dilancarkan sepenuhnya pada 14 September 2017 di PS4, PS3, Xbox 360, Xbox One dan PC.
Manakala, FIFA 18 pula akan dilancarkan di PC, PS4, Xbox One, PS3, Xbox 360 dan Nintendo Switch pada 29 September 2017.
JomBaca: Konami Lancarkan Trailer PES 2018 Terbaru, Fokus Kepada Liga Dan Pasukan Kebangsaan Argentina


EA Umumkan Game Indie Originals Mereka – Unravel Two dan Sea of Solitude

EA masih meneruskan support mereka terhadap menghasilkan game-game indie menerusi label game Originals.

Selepas kejayaan game-game indie mereka seperti Unravel, Fe dan A Way Out, EA umumkan Unravel 2 dan Sea of Solitude pula di EA Play tadi.

Unravel 2 masih menampilkan game platformer yang memerlukan korang menyelesaikan puzzle dan mengembara merentasi dunia luas penuh cabaran. Unravel 2 kali ini memperkenalkan mode co-op dan jalan cerita yang menerapkan nilai kekeluargaan. Unravel 2 boleh didapatkan sekarang di PS Store.

Sebuah lagi game yang diumumkan adalah Sea of Solitude – game yang memainkan konsep kesunyian dan keterasingan yang boleh merubah insan menjadi monsters. Kay yang telah melalui perubahan ini perlu mencari jalan untuk kembali menjadi dirinya yang asal.


The Game Awards 2018: God of War Rangkul Anugerah Game of the Year, Red Dead Redemption 2 Bolot Anugerah Paling Banyak

The Game Awards 2018 telah berlangsung pagi tadi. Bagi korang yang tak sempat nak layan anugerah berprestij ini, kami sediakan senarai pemenang berserta siaran ulangan untuk korang tonton semula.

Seperti dijangka, The Game Awards 2018 telah didominasi oleh dua game, iaitu God of War dan Red Dead Redemption 2. Game yang dibangunkan oleh studio Santa Monica, God of War telah berjaya merangkul anugerah utama, Game of the Year.
Walaupun secara peribadi, penulis mahukan RDR2 untuk memenangi anugerah GOTY, tetapi penulis turut bergembira dengan kejayaan yang sememangnya layak untuk God of War. Selain GOTY, God of War turut merangkul anugerah Best Game Direction dan Best Action/Adventure Game.
RDR2 pula telah membolot anugerah paling banyak iaitu sebanyak empat anugerah. Anugerah-anugerah tersebut itu ialah Best Narrative, Best Score/Music, Best Audio Design dan Best Performance.
Korang boleh lihat senarai penuh untuk semua anugerah yang dipertandingkan dan para pemenangnya di bawah:
Game of the Year
Assassin’s Creed Odyssey
Celeste
God of War [PEMENANG]
Marvel’s Spider-Man
Monster Hunter: World
Red Dead Redemption 2
Best Game Direction
A Way Out
Detroit: Become Human
God of War [PEMENANG]
Marvel’s Spider-Man
Red Dead Redemption 2
Best Narrative
Detroit: Become Human
God of War
Life is Strange 2: Episode 1
Marvel’s Spider-Man
Red Dead Redemption 2 [PEMENANG]
Best Art Direction
Assassin’s Creed Odyssey
God of War
Octopath Traveler
Red Dead Redemption 2
Return of the Obra Dinn [PEMENANG]
Best Score / Music
Celeste
God of War
Marvel’s Spider-Man
Ni no Kuni II: Revenant Kingdom
Octopath Traveler
Red Dead Redemption 2 [PEMENANG]
Best Audio Design
Call of Duty: Black Ops 4
Forza Horizon 4
God of War
Marvel’s Spider-Man
Red Dead Redemption 2 [PEMENANG]
Best Performance
Bryan Dechart as Connor, Detroit: Become Human
Christopher Judge as Kratos, God of War
Melissanthi Mahut as Kassandra, Assassin’s Creed Odyssey
Roger Clark as Arthur Morgan, Red Dead Redemption II [PEMENANG]
Yuri Lowenthal as Peter Parker, Marvel’s Spider-Man
Games for Impact
11-11 Memories Retold
Celeste [PEMENANG]
Florence
Life is Strange 2: Episode 1
The Missing: JJ Macfield and the Island of Memories
Best Ongoing Game
Destiny 2: Forsaken
Fortnite [PEMENANG]
No Man’s Sky
Overwatch
Tom Clancy’s Rainbow Six Siege
Best Independent Game
Celeste [PEMENANG]
Dead Cells
Into the Breach
Return of the Obra Dinn
The Messenger
Best Mobile Game
Donut County
Florence [PEMENANG]
Fortnite
PUBG MOBILE
Reigns: Game of Thrones
Best VR/AR Game
Astro Bot Rescue Mission [PEMENANG]
Beat Saber
Firewall Zero Hour
Moss
Tetris Effect
Best Action Game
Call of Duty: Black Ops 4
Dead Cells [PEMENANG]
Destiny 2: Forsaken
Far Cry 5
Mega Man 11
Best Action/Adventure Game
Assassin’s Creed Odyssey
God of War [PEMENANG]
Marvel’s Spider-Man
Red Dead Redemption 2 Rocks
Shadow of the Tomb Raider
Best Role-Playing Game
Dragon Quest XI: Echoes of an Elusive Age
Monster Hunter: World [PEMENANG]
Ni no Kuni II: Revenant Kingdom
Octopath Traveler
Pillars of Eternity II: Deadfire
Best Fighting Game
BlazBlue: Cross Tag Battle
Dragon Ball FighterZ [PEMENANG]
Soul Calibur VI
Street Fighter V: Arcade Edition
Best Family Game
Mario Tennis Aces
Nintendo Labo
Overcooked 2 [PEMENANG]
Starlink: Battle for Atlas
Super Mario Party
Best Strategy Game
The Banner Saga 3
Battlemech
Frostpunk
Into the Breach [PEMENANG]
Valkyria Chronicles 4
Best Sports/Racing Game
FIFA 19
Forza Horizon 4 [PEMENANG]
Mario Tennis Aces
NBA 2K19
Pro Evolution Soccer 2019
Best Debut Indie Game
Donut County
Florence
Moss
The Messenger [PEMENANG]
Yoku’s Island Express
Best Multiplayer Game
Call of Duty: Black Ops 4
Destiny 2: Forsaken
Fortnite [PEMENANG]
Monster Hunter: World
Sea of Thieves
Best Esports Game
Counter-Strike: Global Offensive
DOTA 2
Fortnite
League of Legends
Overwatch [PEMENANG]
Best Esports Player
Dominique “SonicFox” McLean (Echo Fox, Dragon Ball FighterZ) [PEMENANG]
Hajime “Tokido” Taniguchi (Echo Fox, Street Fighter V)
Jian “Uzi” Zi-Hao (Royal Never Give Up, League of Legends)
Oleksandr “s1mple” Kostyliev (Natus Vincere, CS:GO)
Sung-hyeon “JJoNak” Bang (New York Excelsior, Overwatch)
Best Esports Team
Astralis, CS:GO
Cloud9, LoL [PEMENANG]
Fnatic, LoL
London Spitfire, Overwatch
OG, DOTA 2
Best Esports Coach
Bok “Reapered” Han-gyu, Cloud9 [PEMENANG]
Cristian “ppasarel” Bănăseanu, OG
Danny “zonic” Sørensen, Astralis
Dylan Falco, Fnatic
Jakob “YamatoCannon” Mebdi, Team Vitality
Janko “YNk” Paunovic, MiBR
Best Esports Event
ELEAGUE Major: Boston 2018
EVO 2018
League of Legends World Championship [PEMENANG]
Overwatch League Grand Finals
The International 2018
Best Esports Host
Alex “Goldenboy” Mendez
Alex “Machine” Richardson
Anders Blume
Eefje “Sjokz” Depoortere [PEMENANG]
Paul “RedEye” Chaloner
Best Esports Moment
C9 Comeback Win In Triple OT vs FAZE, ELEAGUE [PEMENANG]
G2 Beating RNG, LoL Worlds
KT vs IG Base Race, LoL Worlds
OG’s Massive Upset of LGD, DOTA 2 Finals
SonicFox Side Switch Against Go1 in DBZ, Evo
Content Creator Of The Year
Dr. Lupo
Myth
Ninja [PEMENANG]
Pokimane
Willyrex
Student Game Award
Combat 2018 [PEMENANG]
Dash Quasar
JERA
LIFF
RE: Charge
Untuk korang yang nak tonton semula siaran ulangan penuh The Game Awards 2018, boleh tontonnya di bawah:
Watch The Game Awards 2018 – Live December 6 from thegameawards on www.twitch.tv


The Division 2 Akan Mendapat Update Percuma Setahun Dan Raid Bersama 8 Pemain Diumumkan

Agents of Division kini dapat merasa Raid seramai 8 orang dalam The Division 2 serta content percuma sepanjang tahun!

Ubisoft telah mengumumkan di pentas E3 2018, The Division 2 (TD2) Agents dapat customize senjata dan skill karakter untuk role yang lebih spesifik. Terdapat 3 jenis play-style yang mempunyai sistem progess yang unik penting untuk komplimen set-up skuad terutamanya sebelum bermain Raid.
TD2 akan dilancarkan pada 15 Mac 2019 di XB1, PS4 dan PC.
Untuk maklumat selanjut dan pendaftaran sesi beta tertutup boleh didapati di sini.


Battlefield V: Tiada Premium Pass, Semua DLC Akan Percuma, Tiada Loot Box, Hanya Kosmetik Berbayar

V untuk ‘Victory’ kepada semua pemain.

Dari Battlefield 3 hinggalah ke Battlefield 4 dan Battlefield 1, EA telah memecahbelahkan komuniti pemain dengan model DLC berbayar. Setiap kali siri Battlefield dikeluarkan, peminat mahukan model ini dibuang, dan akhirnya untuk Battlefield V, Premium Pass tidak akan digunakan lagi.
Dalam kata mudah, semua DLC dan map yang akan dikeluarkan selepas pelancaran game ini semuanya adalah percuma.
Selain itu, EA turut telah belajar daripada kesilapannya pada tahun lalu apabila menerima kontroversi yang cukup besar terhadap sistem loot box dan model pay-to-win dalam Star Wars Battlefront II.
Battlefield V tidak akan ada semua model dan sistem yang merepek itu. Disahkan oleh EA kepada IGN, item yang dijual dan boleh dibeli oleh pemain dalam game ini hanyalah bersifat kosmetik. Kosmetik ini boleh dibeli dengan mata yang dikumpul semasa bermain dalam game atau dengan matawang premium.

Battlefield V akan dilancarkan di PC, PS4 dan Xbox One pada 19 Oktober ini.
Nak tahu lebih lanjut tentang Battlefield V? Korang boleh baca artikel di bawah.
JomBaca: Battlefield V: 10 Perkara Yang Sudah Kita Ketahui Setakat Ini – Trailer, Tarikh Pelancaran, Game Mode, Premium Pass


PlayerUnknown’s Battlegrounds – Satu-Satunya Game Yang Pernah Mencecah 2 Juta Pemain Serentak Di Steam

Satu lagi rekod telah dipecahkan oleh game yang menjadi fenomena global masakini.

2 juta pemain serentak di Steam. Satu angka yang mungkin kita tidak pernah terfikir dicapai oleh mana-mana game. Apatah lagi, ia dicapai oleh sebuah game yang bukan keluaran Valve, dan game ini masih berada dalam versi Early Acces dan belum dilancarkan sepenuhnya.
PlayerUnknown’s Battlegrounds, game yang dibangunkan oleh Bluehole, baru sahaja mencecah 2 juta pemain serentak di Steam semalam.

OVER TWO MILLION!! Thank you all, once again, for your continued support <3 pic.twitter.com/Gf9DEjuhBv
— PLAYERUNKNOWN (@PLAYERUNKNOWN) October 11, 2017
Angka 1 juta pemain telah pertama kali dicecah oleh DotA 2 pada dua tahun lalu, yang mana takhta game MOBA itu telah dirampas oleh PUBG pada bulan lalu.
PUBG dijangkakan akan keluar dari Early Access pada tahun 2018 untuk PC, manakala untuk versi Xbox One akan boleh didapati pada tahun ini melalui program Game Preview.
Bluehole kini sedang berbincang untuk membawa game ini ke PS4, namun terdapat laporan mengatakan yang Microsoft ingin memanjangkan tempoh eksklusif yang mereka miliki.


Kemaskini Baharu Ghost of Tsushima Pada 16 Oktober – Co-Op, New Game+ Dan Banyak Lagi

Pada Ogos lalu, Sucker Punch telah mendedahkan yang Ghost of Tsushima bakal disajikan dengan satu mode co-op serba baharu. Terkini, mereka telah berkongsi lanjut dan mendedahkan tarikh pelancarannya.
Kemaskini versi 1.1 Ghost of Tsushima akan dilancarkan pada 16 Oktober ini — membawakan dua kandungan utama baharu iaitu Legends dan New Game+.

Seperti yang sudah didedahkan sebelum ini, Legends merupakan mode online co-op yang dibawakan secara percuma untuk pemain sedia ada Ghost of Tsushima. Untuk kemaskini ini, dua seksyen akan ditampilkan dalam Legends iaitu story mission untuk dua pemain dan survival mission untuk empat pemain.
Satu lagi seksyen, iaitu Raid akan dibawakan ke dalam Legends, namun bukan dalam kemaskini kali ini.
Dalam satu post terbaharu di PlayStation Blog, mereka telah berkongsi lanjut tentang empat Class unik yang ada dalam Legends — Samurai, Hunter, Ronin dan Assassin. Keempat-empat pemain boleh saja memilih untuk menggunakan Class yang sama atau berlainan, bergantung kepada strategi masing-masing.

Lebih menarik, Photo Mode akan turut dibawakan ke dalam Legends. Maka, dapatkan gear paling gempak, dan bergambar bersama rakan-rakan.
Sucker Punch turut mengesahkan bahawa Legends tidak akan menampilkan sebarang pembelian dalam game (microtransactions). Semua kosmetik yang ditawarkan hanya boleh didapati dengan bermain mode ini.

Kemudian, bagi pemain yang masih belum puas dengan story dan gameplay yang ada dalam single-player, New Game+ turut akan disajikan dalam kemaskini ini. Sama seperti New Game+ dalam mana-mana game, pemain dapat mainkan mode ini selepas menghabiskan game ini buat pertama kali — dan semua Techniques, Gear, dan Vanity akan dibawa ke dalam New Game+, bersama-sama dengan difficulty yang lebih sukar.
New Game+ turut menawarkan kuda, pelana kuda, Merchant dan Charms baharu, serta upgrade lebih tinggi untuk pedang, panah dan armor.

Di samping itu, Sucker Punch juga membawakan satu ciri yang diminta ramai pemain — iaitu preset loadout yang mana pemain boleh setkan beberapa penampilan Jin Sakai dan bertukar-tukar antara loadout tersebut tanpa perlu menukar satu per satu item.
Korang boleh baca lebih lanjut tentang kemaskini versi 1.1 ini di PlayStation Blog.
Ghost of Tsushima kini boleh dimainkan di PS4.


Pra-Daftar Call of Duty Mobile Kini Dibuka Di Malaysia, Daftar Melalui Garena

Call of Duty Mobile (CODM) telah diumumkan pada tahun lalu lagi. Setelah melalui sesi beta di beberapa negara, kini pra-daftar sudah dibuka untuk pemain Malaysia.
Sebagai penerbit CODM untuk pasaran Asia Tenggara, kita akan membuat pra-daftar melalui laman web rasmi Garena. Kita semua boleh mendaftarnya di sini.
Beberapa ganjaran bakal diberikan kepada pra-daftar ini. Antaranya, sekiranya pra-pendaftaran mencecah satu juta, kesemua yang mendaftar akan diberikan M16 dengan Neon Tiger Camo, walau bagaimanapun dengan hanya dalam waktu tujuh hari. Selain itu, pemain akan menerima ganjaran kekal “MSMC – Red Triangle” sekiranya berjaya mengajak (invite) 15 kawan untuk pra-daftar.

Call of Duty Mobile akan membawakan tiga mode utama: Battle Royale, Multiplayer dan Zombie.
Terima kasih, Lowyat.Net.


PES 2022 Mungkin Akan Menjadi Game Percuma, Konami Bawakan Perubahan Besar, Menurut Laporan

Ketika mencuba New Football Game, penulis mengajukan salah satu teori mengapa Konami menggunakan nama tersebut untuk sesi percubaan beta adalah disebabkan PES 2022 akan menjadi game percuma (free-to-play).
Terkini, teori penulis itu nampaknya mungkin ada asasnya kerana satu laporan baharu dari sumber yang agak kukuh mengatakan perkara yang senada.
Salah seorang wartawan di VGC, Andy Robinson mengatakan bahawa Konami akan membawakan perubahan besar kepada francais Pro Evolution Soccer (PES), antaranya adalah untuk bertukar kepada model bisnes game percuma.
“Konami sedang berkelip untuk hidup,” kata Robinson. “Akan ada perkara baharu dengan PES tahun ini, saya dengar, di mana mereka akan bertukar ke game percuma yang sebetulnya dan benar-benar mengubahnya. Kamu akan saksikan beberapa perkara dengan demo teknologi yang mereka masukkan dalam PS5.”
Daripada kenyataan ini, masih tidak jelas apakah sebenarnya perancangan Konami untuk francais bola sepak mereka ini. Tentunya mereka pernah mengeluarkan versi percuma untuk PES dalam beberapa siri sebelum ini, digelar PES Lite — di mana mereka menampilkan beberapa mode online yang ringkas serta kandungan yang sangat sedikit.
Model bisnes PES Lite itu masih tidak mengetepikan game penuh PES seperti biasa. Namun, apabila laporan ini mengatakan Konami benar-benar akan mengubahnya serta beralih ke ‘game percuma sebetulnya’, ia menimbulkan satu tanda tanya baharu apakah bakal terjadi kepada siri game ini.
Apakah Konami akan beralih sepenuhnya kepada game percuma dalam PES 2022 lalu meninggalkan game berbayar yang selama ini menjadi model bisnes PES sejak azali?
Semuanya bakal terjawab pada 21 Julai ini apabila Konami akan mendedahkan sesuatu mengenai PES. Sama-sama kita nantikan.


10 Game Horror Yang Korang Patut Main Pada 2015

Tahun 2015 merupakan tahun yang menarik bagi gamers. Banyak game-game yang menarik dan diantaranya dalam genre horror. Jom tengok apa game menarik pada 2015!
Berikut adalah 10 game ber-genre horror yang korang patut cuba!
#10 Dying Light (PC, Linux, PS4, Xbox One)
https://www.youtube.com/watch?v=l1YSxalaoSU
Dyling Light adalah sebuah game first-person action horror yang meletakkan gamers dalam dunia yang telah teruk dijangkiti penyakit. Pesakit yang dijangkiti penyakit ini akan menjadi zombie dan zombie-zombie ini akan menjadi ganas! Jadi korang perlu menyelamatkan diri dengan aksi-aksi parkour dan bijak menggunakan alat-alat di sekeliling.
Game ini mempunyai sistem dinamik yang merubah siang dan malam dalam dunianya. Disamping mempengaruhi visual, sistem ini juga akan mempengaruhi zombie-zombie. Pada waktu malam, zombie-zombie akan menjadi lebih agresif dan korang perlu lebih bijak mengatur langkah agar tak kantoi dengan zombie-zombie ini. Kalau terkantoi, pastikan korang lari sepantas boleh!
#9 Kholat (PC)

Kholat adalah sebuah game daripada studio dari Poland bernama IMGN.PRO. Game ini adalah berdasarkan Dyatlov Pass incident yang berlaku pada 1959 di kawasan pergunungan Russia yang dikenali sebagai Kholat Syakhl yang boleh ditranslate kepada “Pergunungan Maut”.
Dalam game ini, korang perlu menyelamatkan diri dari terperangkap di kawasan pergunungan Kholat. Terdapat pelbagai puzzle dan klue untuk korang kutip bagi mendapatkan jalan keluar.
#8 Pathologic Classic HD (PC)

Pathologic merupakan game yang memaparkan psychological survival horror dan telah di develop oleh sebuah studio game dari Russia yang bernama Ice-Pick Lodge. Dalam game ini, terdapat 3 character utama terdiri daripada 2 lelaki dan 1 perempuan yang diberi nama Bachelor (Бакалавр), Haruspex (Гаруспик), dan Devotress (Самозванка).
Objektif game ini adalah untuk survive selama 12 hari waktu in-game. Dalam sela masa 12 hari tersebut, setiap hari korang akan mendapat quest yang korang boleh selesaikan. Jika korang gagal selesaikan misi yang diberikan, game akan meneruskan hari seterusnya dan quest hari sebelumnya akan dilenyapkan.
Quest terbahagi kepada 2 kategori iaitu main quest dan side quest. Main quest akan mempengaruhi sama ada character utama akan mati atau tidak dan juga memberikan lebih info dengan apa yang terjadi pada dunia dalam game Pathologic ini. Side quest pula akan membantu gamers mendapatkan resource seperti duit dan juga item-item yang boleh membantu korang dalam pelbagai cara.
#7 Homesick (Platforms: PC)

Homesick adalah sebuah adventure first person puzzle game yang bertemakan horror dan di develop oleh sebuah studio indie yang diberikan nama Lucky Pause. Korang akan terperangkap dalam sebuah kompleks bangunan terbiar yang usang dan dengan menyelesaikan puzzle, kawasan baru akan boleh diaccess dan misteri game tersebut akan turut terungkai.
Korang akan dapat mengaccess bangunan tersebut melalui 2 fasa, iaitu siang dan malam. Fasa siang lebih tenang dan korang boleh melakukan eksplorasi dengan mudah. Manakala fasa malam lebih mencemaskan kerana korang boleh terperangkap dalam aura-aura kegelapan, tetapi pada fasa ini korang boleh melakukan eksplorasi dengan lebih luas.
#6 Phantasmal: City of Darkness

Phantasmal adalah sebuah lagi game indie yang bertemakan horror. Ia direka oleh Eyemobi Ltd dan merupakan satu idea yang menarik bagi game berdasarkan horror. Ini kerana dalam game tersebut akan mencipta bilik baru setiap kali korang main. Konsep yang sama digunakan dalam game seperti Diablo dan Torchlight. Oleh itu, tiap kali korang main game ni, korang susah nak jangka dimana monster akan buat korang terperanjat.
Game ini terletak di bandar berdinding Kowloon dan korang perlu menyelamatkan diri dengan keluar dari bandar tersebut. Korang perlu berhati-hati dalam perjalanan ini kerana dalam setiap sudut pasti akan ada benda merbahaya menanti.
#5 Nevermind (Platforms: PC)

Dalam Nevermind, korang ditugaskan untuk menyelami fikiran pesakit-pesakit psikiatri dan menyelesaikan apa masalah yang dihadapi oleh mereka. Setiap pesakit mempunyai masalah tersendiri memberikan tema yang berlainan dalam setiap level. Kelainan ini memberikan satu pengalaman yang fresh.
Game yang di-develop oleh Flying Mollusk ini mempunyai satu keunikan iaitu ia mempunyai peralatan optional yang boleh mempengaruhi pengalaman gaming korang. Peralatan-peralatan yang digunakan secara umumnya boleh mengesan degupan jantung korang! Senarai peralatan yang boleh digunakan boleh dilihat disini.
#4 Her Story (PC, iOS)

Sebuah lagi game yang unik, korang akan menjadi detektif yang ingin mencari seorang lelaki yang hilang. Korang cuba menyelesaikan misteri kehilangan ini dengan menggunakan video soal siasat polis dan dari video-video tersebut, ada klue yang boleh korang gunakan.
Game Her Story ini telah di-develop oleh seorang individu sahaja iaitu Sam Barlow. Bagi mereka yang tidak mengenali siapa Sam, beliau adalah salah seorang penulis dan designer bagi game Silent Hills: Origins dan Silent Hills: Shattered Memories.
#3 Until Dawn (PS4)

Sebuah game yang tak asing bagi pembaca JomGaming. Until Dawn adalah antara game terawal kami start review. Ia mengisahkan sekumpulan remaja bercuti di rumah percutian musim sejuk dan dengan tak dijangka, percutian mereka menjadi tragis!
Jangan lupa baca ni: Boleh Beli or Boleh Blah Until Dawn!
#2 Five Nights at Freddy’s 4 (PC, Android, iOS)

Siri Five Nights at Freddy’s memang tak asing bagi penggemar game genre horror dan Five Nights at Freddy’s 4 sememangnya adalah penutup yang terbaik bagi siri tersebut. Gameplaynya sangat simple, bertahan jangan diserang oleh animatronics dan korang cuma harus mempastikan pintu, tingkap dan katil tidak didatangi mereka! Korang juga hanya dibekalkan satu alat iaitu torch light atau lampu picit! Seram woh!
#1 SOMA (PC, PS4)

Sebuah game seram yang mendapat perhatian JomGaming baru-baru ini. Soma adalah sebuah game yang ber-genre science fiction survival horror dan dimainkan secara first person. Menurut Frictional Games, mereka cuba menerapkan masuk psycological horror dan cuba mengelakkan menggunakan aksi seram mengejut yang biasa digunakan dalam game-game seram umumnya.
Game ini mempunyai kurang aksi kombat dam memerlukan pemain untuk lebih fokus kepada eksplorasi, penyelesaian puzzle dan juga stealth.
Jangan lupa baca ni: SOMA: Korang Minat Game Seram?
Bagaimana dengan senarai kami ini? Ada yang kami tertinggal untuk senaraikan? Sila inform kami didalam komen jika ada 😀


Pelancaran Steam Deck Ditunda Ke Februari 2022 Kerana Kekurangan Material

Steam Deck yang pada asalnya dijadualkan akan dilancarkan pada Disember 2021, kini telah ditunda selama dua bulan.
Valve telah mengeluarkan kenyataan baharu, mengumumkan bahawa tarikh pelancaran terkini Steam Deck adalah pada Februari 2022.
“Kami memohon maaf atas perkara ini — kami telah melakukan yang terbaik untuk menyelesaikan isu rantaian bekalan global, tapi disebabkan kekurangan material, komponen-komponen tidak dapat tiba ke fasiliti pembuatan kami pada waktunya untuk kami menepati tarikh pelancaran asal kami,” ujar kenyataan itu.
Walau bagaimanapun, Valve tidak menyatakan dengan jelas mengenai apakah negara-negara yang tersenarai dalam pelancaran pada Februari itu. Terdahulu, Steam Deck dijadualkan dilancarkan untuk pasaran Amerika Utara dan Eropah pada Disember 2021, dan akan mengumumkan tarikh pelancaran untuk negara-negara lain kemudian.


Dark Souls 3: 60 FPS Untuk Edisi PC

Ini adalah kenapa peminat Dark Souls 3 harus main di PC. Praise the Sun!
Bandai Namco telah mengumumkan bahawa Dark Souls 3 akan mempunyai 60 FPS di platform PC. Ini diumumkan menerusi akaun twitter Dark Souls.
Berita ini pastinya menggembirakan peminat-peminat game bergenre aksi ini kerana setiap frame adalah penting dalam menentukan hidup atau mati terutamanya dalam siri Dark Souls yang terkenal kerana kekejamannya menghukum pemain yang leka.
Dark Souls 3 bakal menghantui hidup anda pada bulan April di PC, PS4 dan Xbox One.

Forget what you've heard. #DarkSouls3 will run at 60 FPS on PC! https://t.co/h8O21GTxR8
— Dark Souls (@DarkSoulsGame) March 10, 2016


Gran Turismo Sport: Jom Tonton 20 Minit Gameplay Terbaru Yang Mengagumkan!

Lebih banyak gameplay dan screenshots untuk Gran Turismo Sport telah diperlihatkan.

Semalam, Sony Interactive Entertainment telah memperkenalkan Gran Turismo Sport kepada pasaran Jepun. Mereka telah membuat satu acara pengumuman dan ia telah disiarkan secara livestream dari Hikarie Hall di Shibuya, Tokyo.
Menurut DualShockers, acara tersebut telah menampilkan bekas pelumba Formula 1 dan Super GT, Ukyo Katayama dan Jann Mardenborough, iaitu bekas gamer dan kini adalah pelumba professional selepas melalui program GT Academy.
Pastinya, di acara tersebut, kedua-dua pelumba tersebut telah bermain Gran Turismo Sport. Berikut adalah garis masa untuk beberapa perlumbaan yang dimainkan mereka dalam video livestream di bawah:

Tokyo Expressway – 00:51:50
Brands Hatch – 01:02:00
Nürburgring Nordschleife – 01:11:54

Berbeza dengan livestream yang mereka lakukan di London tempoh hari, acara ini disiarkan secara 1080p 60 FPS! Puas betul menonton livestream ini! Jom layan:
https://www.youtube.com/watch?time_continue=1935&v=12_HWpwLrRA
Selain itu, mereka juga telah memperlihatkan menu, rekaan dalaman kereta, beberapa screenshots dan beberapa game mode yang akan ditampilkan seperti Beginner’s School (10 events), Circuit Experience (35 events), Mission Challenge (62 missions) dan Racing Etiquette (10 lessons).
Berikut adalah beberapa screenshots yang ditunjukkan dalam livestream ini:

Gran Turismo Sport akan dilancarkan pada 15 November eksklusif di PlayStation 4.
JomBaca: Gran Turismo Sport Beta Dibatalkan Kerana Ingin Lancarkan Game Penuh Lebih Awal